

Verejná súťaž

ZADÁVANIE NADLIMITNEJ ZÁKAZKY

podľa zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov (ďalej len „Zákon“ alebo „zákon o verejnom obstarávaní“ alebo „ZVO“)

podľa § 66 ods. 7 písm. b) zákona (tzv. „super reverzná verejná súťaž“)

SÚŤAŽNÉ PODKLADY

PREDMET ZÁKAZKY:

**„Oprava vozoviek v správe Národnej diaľničnej spoločnosti, a.s.“**

DRUH ZÁKAZKY: uskutočnenie stavebných prác

11/2024

**Obsah súťažných podkladov**

[A.1 POKYNY PRE UCHÁDZAČOV](#_Toc461981347)

[Časť I.](#_Toc461981348)

[Všeobecné informácie](#_Toc461981349)

[1 Identifikácia verejného obstarávateľa](#_Toc461981350)

[2 Predmet zákazky](#_Toc461981351)

[3 Rozdelenie predmetu zákazky](#_Toc461981352)

[4 Variantné riešenie](#_Toc461981353)

[5 Miesto a termín plnenia predmetu zákazky](#_Toc461981354)

[6 Zdroj finančných prostriedkov](#_Toc461981355)

[7 Typ zmluvy](#_Toc461981356)

[8 Lehota viazanosti ponuky](#_Toc461981357)

[Časť II.](#_Toc461981358)

[Komunikácia a vysvetľovanie](#_Toc461981359)

[9 Komunikácia medzi verejným obstarávateľom a záujemcami/uchádzačmi](#_Toc461981360)

[10 Vysvetlenie informácií](#_Toc461981361)

[11 Obhliadka miesta plnenia predmetu zákazky](#_Toc461981362)

[Časť III.](#_Toc461981363)

[Príprava ponuky](#_Toc461981364)

[12 Forma a spôsob predkladania ponuky](#_Toc461981365)

[13 Jazyk ponuky](#_Toc461981366)

[14 Mena a ceny uvádzané v ponuke](#_Toc461981367)

[15 Zábezpeka](#_Toc461981368)

[16 Obsah ponuky](#_Toc461981369)

[17 Náklady na prípravu ponuky](#_Toc461981370)

[Časť IV.](#_Toc461981371)

[Predkladanie ponuky](#_Toc461981372)

[18 Predloženie ponuky](#_Toc461981373)

[19 Registrácia](#_Toc461981374) a autentifikácia uchádzača

[20 Lehota na predkladanie ponuky](#_Toc461981375)

[21 Doplnenie, zmena a odvolanie ponuky](#_Toc461981376)

[Časť V.](#_Toc461981377)

[Otváranie a vyhodnotenie ponúk](#_Toc461981378)

[22 Otváranie ponúk](#_Toc461981379) (on-line sprístupnenie)

[23 Preskúmanie ponúk](#_Toc461981380)

[24 Dôvernosť procesu verejného obstarávania](#_Toc461981381)

[25 Vyhodnocovanie ponúk](#_Toc461981382)

[26 Vyhodnotenie splnenia podmienok účasti uchádzačov](#_Toc461981383)

[27 Oprava chýb](#_Toc461981384)

[Časť VI.](#_Toc461981433)

[Prijatie ponuky](#_Toc461981434)

[28 Informácie o výsledku vyhodnotenia ponúk](#_Toc461981435)

[29 Uzavretie dohody](#_Toc461981436)

[30 Zrušenie verejného obstarávania](#_Toc461981437)

[A.2 KritériÁ na hodnotenie ponúk a PRAVIDLÁ ich uplatnenia](#_Toc461981438)

**A.3 PODMIENKY ÚČASTI**

[B.1 OPIS PREDMETU ZÁKAZKY](#_Toc461981440)

[B.2 SPÔSOB URČENIA CENY](#_Toc461981441)

[B.3 OBCHODNÉ PODMIENKY PLNENIA PREDMETU ZÁKAZKY](#_Toc461981442)

**PRÍLOHY K SÚŤAŽNÝM PODKLADOM**

Príloha č. 1 k časti A.1 - Všeobecné informácie o uchádzačovi

Príloha č. 2 k časti A.1 - Jednotný európsky dokument

Príloha č. 3 k časti A.1 - Čestné vyhlásenie podľa Článku 5k Nariadenia rady (EÚ) č. 833/2014

z 31. júla 2014 o reštriktívnych opatreniach s ohľadom na konanie Ruska,

ktorým destabilizuje situáciu na Ukrajine v Nariadenia rady (EÚ) č. 2022/578

z 8. apríla 2022

Príloha č. 4 k časti A.1 - Vyhlásenie uchádzača

Príloha č. 5 k časti A.1 - Čestné vyhlásenie uchádzača podľa § 32 ods. 7 zákona o verejnom

Obstarávaní

Príloha č. 1 k časti A.2 – Návrh na plnenie kritéria:

pre Časť 1: Opravy vozoviek v správe SSÚD 1 Malacky

pre Časť 2: Opravy vozoviek v správe SSÚD 2 Bratislava

pre Časť 3: Opravy vozoviek v správe SSÚD 3 Trnava

pre Časť 4: Opravy vozoviek v správe SSÚR 1 Galanta

pre Časť 5: Opravy vozoviek v správe SSÚR 6 Čadca a SSÚD 6 Martin

pre Časť 6: Opravy vozoviek v správe SSÚD 8 Liptovský Mikuláš a SSÚD 9

Mengusovce

pre Časť 7: Opravy vozoviek v správe SSÚD 10 Beharovce a SSÚD 11 Prešov

pre Časť 8: Opravy vozoviek v správe SSÚR 2 Nová Baňa a SSÚR 3 Zvolen

Príloha č. 1 k časti B.1 - Opis predmetu zákazky (*zároveň príloha č. 4 k Rámcovej dohode)*

Príloha č. 1 k časti B.2 - PONÚKANÁ CENA. Veľkoplošné opravy:

pre Časť 1: Opravy vozoviek v správe SSÚD 1 Malacky

pre Časť 2: Opravy vozoviek v správe SSÚD 2 Bratislava

pre Časť 3: Opravy vozoviek v správe SSÚD 3 Trnava

pre Časť 4: Opravy vozoviek v správe SSÚR 1 Galanta

pre Časť 5: Opravy vozoviek v správe SSÚR 6 Čadca a SSÚD 6 Martin

pre Časť 6: Opravy vozoviek v správe SSÚD 8 Liptovský Mikuláš a SSÚD 9

Mengusovce

pre Časť 7: Opravy vozoviek v správe SSÚD 10 Beharovce a SSÚD 11 Prešov

pre Časť 8: Opravy vozoviek v správe SSÚR 2 Nová Baňa a SSÚR 3 Zvolen

Príloha č. 2 k časti B.2 - PONÚKANÁ CENA. Lokálne opravy:

pre Časť 1: Opravy vozoviek v správe SSÚD 1 Malacky

pre Časť 2: Opravy vozoviek v správe SSÚD 2 Bratislava

pre Časť 3: Opravy vozoviek v správe SSÚD 3 Trnava

pre Časť 4: Opravy vozoviek v správe SSÚR 1 Galanta

pre Časť 5: Opravy vozoviek v správe SSÚR 6 Čadca a SSÚD 6 Martin

pre Časť 6: Opravy vozoviek v správe SSÚD 8 Liptovský Mikuláš a SSÚD 9

Mengusovce

pre Časť 7: Opravy vozoviek v správe SSÚD 10 Beharovce a SSÚD 11 Prešov

pre Časť 8: Opravy vozoviek v správe SSÚR 2 Nová Baňa a SSÚR 3 Zvolen

Príloha č. 3 k časti B2 - Popis položiek. Veľkoplošné a lokálne opravy.

pre Časť 1: Opravy vozoviek v správe SSÚD 1 Malacky

pre Časť 2: Opravy vozoviek v správe SSÚD 2 Bratislava

pre Časť 3: Opravy vozoviek v správe SSÚD 3 Trnava

pre Časť 4: Opravy vozoviek v správe SSÚR 1 Galanta

pre Časť 5: Opravy vozoviek v správe SSÚR 6 Čadca a SSÚD 6 Martin

pre Časť 6: Opravy vozoviek v správe SSÚD 8 Liptovský Mikuláš a SSÚD 9

Mengusovce

pre Časť 7: Opravy vozoviek v správe SSÚD 10 Beharovce a SSÚD 11 Prešov

pre Časť 8: Opravy vozoviek v správe SSÚR 2 Nová Baňa a SSÚR 3 Zvolen

Príloha č. 1 k časti B.3 - JEDNOTKOVÉ CENY. Veľkoplošné opravy (*zároveň príloha č. 1 k Rámcovej*

*dohode)*:

pre Časť 1: Opravy vozoviek v správe SSÚD 1 Malacky

pre Časť 2: Opravy vozoviek v správe SSÚD 2 Bratislava

pre Časť 3: Opravy vozoviek v správe SSÚD 3 Trnava

pre Časť 4: Opravy vozoviek v správe SSÚR 1 Galanta

pre Časť 5: Opravy vozoviek v správe SSÚR 6 Čadca a SSÚD 6 Martin

pre Časť 6: Opravy vozoviek v správe SSÚD 8 Liptovský Mikuláš a SSÚD 9

Mengusovce

pre Časť 7: Opravy vozoviek v správe SSÚD 10 Beharovce a SSÚD 11 Prešov

pre Časť 8: Opravy vozoviek v správe SSÚR 2 Nová Baňa a SSÚR 3 Zvolen

Príloha č. 2 k časti B.3 - JEDNOTKOVÉ CENY. Lokálne opravy (*zároveň príloha č. 2 k Rámcovej*

*dohode)*:

pre Časť 1: Opravy vozoviek v správe SSÚD 1 Malacky

pre Časť 2: Opravy vozoviek v správe SSÚD 2 Bratislava

pre Časť 3: Opravy vozoviek v správe SSÚD 3 Trnava

pre Časť 4: Opravy vozoviek v správe SSÚR 1 Galanta

pre Časť 5: Opravy vozoviek v správe SSÚR 6 Čadca a SSÚD 6 Martin

pre Časť 6: Opravy vozoviek v správe SSÚD 8 Liptovský Mikuláš a SSÚD 9

Mengusovce

pre Časť 7: Opravy vozoviek v správe SSÚD 10 Beharovce a SSÚD 11 Prešov

pre Časť 8: Opravy vozoviek v správe SSÚR 2 Nová Baňa a SSÚR 3 Zvolen

Príloha č. 3 k časti B.3 - Zoznam oprávnených osôb (zároveň Príloha č. 5 k Rámcovej dohode)

Príloha č. 4 k časti B.3 - Zoznam subdodávateľov a podiel subdodávok (zároveň príloha č. 3

k Rámcovej dohode).

Príloha č. 5 k časti B.3 - Metodický pokyn Ministerstva dopravy a výstavby SR č. 19/2022, ktorým sa stanovuje mechanizmus úpravy ceny v dôsledku zmien nákladov pri projektoch opravy a údržby, výstavby, modernizácie a rekonštrukcie inžinierskych stavieb a budov (zároveň aj ako Príloha č. 6 k Rámcovej dohode)

Príloha č. 6 k časti B.3 - Tabuľka údajov o úpravách ceny v dôsledku zmien nákladov (zároveň aj ako Príloha č. 7 k Rámcovej dohode)

**Nepovinné** (resp. je potrebné predložiť ak sa uplatňuje):

Príloha č. 6 k časti A.1 - Čestné vyhlásenie skupiny dodávateľov

Príloha č. 7 k časti A.1 - Plná moc pre jedného z členov skupiny dodávateľov, konajúcu za skupinu

dodávateľov

Príloha č. 8 k časti A.1 - Zoznam dôverných informácií

**A.1 POKYNY PRE UCHÁDZAČOV**

## Časť I.

## Všeobecné informácie

### Identifikácia verejného obstarávateľa

Názov organizácie: Národná diaľničná spoločnosť a.s.

Sídlo organizácie: Dúbravská cesta 14, 841 04 Bratislava

Právna forma: akciová spoločnosť zapísaná v obchodnom registri Mestského súdu Bratislava III, oddiel: Sa, vložka č.: 3518/B

IČO: 35 919 001

IČ DPH: SK 2021937775

Bankové spojenie: Štátna pokladnica

IBAN: SK95 8180 0000 0070 0069 4593

BIC/SWIFT: SPSRSKBA

Internetová adresa organizácie (URL): [www.ndsas.sk](http://www.ndsas.sk)

Profil verejného obstarávateľa: [https://www.uvo.gov.sk/vyhladavanie/vyhladavanie- profilov/detail/9127](https://www.uvo.gov.sk/vyhladavanie/vyhladavanie-%20%20profilov/detail/9127)

Kontaktná osoba: Ing. Elena Závodská

Telefón: +421 2 5831 1055

E-mail: [elena.zavodska@ndsas.sk](mailto:elena.zavodska@ndsas.sk)

Verejný obstarávateľ neuplatnil prípravné trhové konzultácie (ďalej len „PTK“) podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „ZVO“).

### Predmet zákazky

* 1. Predmet zákazky je v súlade s § 3 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon“ alebo „ZVO“) zákazka na uskutočnenie stavebných prác s predmetom podrobne vymedzeným v týchto súťažných podkladoch (ďalej len „týchto SP“).
  2. Predložením svojej ponuky uchádzač v plnom rozsahu a bez výhrad akceptuje všetky podmienky verejného obstarávateľa týkajúce sa super reverznej verejnej súťaže uvedené v Oznámení o vyhlásení verejného obstarávania (ďalej len „Oznámenie“ alebo „Oznámenie o vyhlásení“) v týchto súťažných podkladoch a v iných dokumentoch poskytnutých verejným obstarávateľom v lehote na predkladanie ponúk.
  3. Ponuka predložená uchádzačom musí byť vypracovaná v súlade s Oznámením o vyhlásení, s týmito súťažnými podkladmi a s inými dokumentmi poskytnutými verejným obstarávateľom v lehote na predkladanie ponúk a nesmie obsahovať žiadne výhrady týkajúce sa podmienok tohto verejného obstarávania stanovených verejným obstarávateľom.
  4. Ponuka, ktorá obsahuje akékoľvek obmedzenia alebo výhrady voči podmienkam uvedeným v Oznámení o vyhlásení, v týchto súťažných podkladoch a v iných dokumentoch poskytnutých verejným obstarávateľom a ponuka, ktorá obsahuje také skutočnosti, ktoré sú v rozpore so všeobecne záväznými právnymi predpismi, sa považuje za neplatnú.
  5. Súťažné podklady sú k dispozícii na webovom sídle <https://www.uvo.gov.sk/vyhladavanie/vyhladavanie-profilov/detail/9127/> prostredníctvom profilu verejného obstarávateľa a na elektronickej platforme verejného obstarávateľa [https://josephine.proebiz.com/sk/promoter/my-tenders/list](https://josephine.proebiz.com/sk/promoter/my-tenders/list?role=zadavatel%20%20) (ďalej len “**JOSEPHINE**“).
  6. Uchádzač vypracuje a predloží ponuku a všetky súvisiace dokumenty elektronicky (ak nie je uvedené inak) prostredníctvom systému JOSEPHINE. V súlade s oznámením o vyhlásení verejného obstarávania, s týmito súťažnými podkladmi a s inými dokumentmi poskytnutými verejným obstarávateľom v lehote na predkladanie ponúk.
  7. Názov predmetu zákazky:

**„Oprava vozoviek v správe Národnej diaľničnej spoločnosti, a.s.“**

* 1. Stručný opis predmetu zákazky:

oprava asfaltových vozoviek v správe jednotlivých stredísk správy a údržby diaľnic (ďalej len „SSÚD“) a stredísk správy a údržby rýchlostných ciest (ďalej len „SSÚR“) (veľkoplošné aj lokálne),výmenoudegradovaných vrstiev krytu vozovky technológiou hutnených asfaltových zmesí a liatym asfaltom s cieľom zlepšenia prevádzkovej spôsobilosti krytu a predĺženia životnosti zabránením vplyvu porúch na nižšie položené vrstvy vozovky, podľa technických a kvalitatívnych podmienok týchto súťažných podkladov. Predmet zákazky je podrobne vymedzený v časti B.1 Opis predmetu zákazky týchto SP.

* 1. Postup vo verejnom obstarávaní: verejná súťaž podľa § 66 ods. 7 písm. b) Zákona (super reverzná verejná súťaž).
  2. Číselný kód pre hlavný predmet a doplňujúce predmety z Hlavného slovníka Spoločného slovníka obstarávania, prípadne alfanumerický kód z Doplnkového slovníka Spoločného slovníka obstarávania (CPV/SSO):

45233000-9. Stavebné práce, práce spodnej a vrchnej stavby diaľnic, ciest

* 1. Celková predpokladaná hodnota zákazky: **46 483 161,10 EUR (štyridsaťšesť miliónov štyristoosemdesiattritisícstošeťdesiatjeden eur, 10 centov) bez dane z pridanej hodnoty (ďalej len „DPH“)**
     1. Predpokladaná hodnota zákazky pre časť 1: **6 342 870,00** (šesť miliónov tristoštyridsaťdvatisícosemstosedemdesiat eur, 00 centov) bez DPH.
     2. Predpokladaná hodnota zákazky pre časť 2: **4 430 909,00**

(štyri milióny štyristotridsaťtisícdeväťstodeväť eur, 00 centov) bez DPH.

* + 1. Predpokladaná hodnota zákazky pre časť 3: **6 193 539,00** (šesť miliónov stodeväťdesiattritisícpäťstotridsaťdeväť eur, 00 centov) bez DPH.
    2. Predpokladaná hodnota zákazky pre časť 4: **4 279 207,00** eur bez DPH

(štyri milióny dvestosedemdesiatdeväťtisícdvestosedem eur, 00 centov) bez DPH.

* + 1. Predpokladaná hodnota zákazky pre časť 5: **3 400 039,10** eur bez DPH

(tri milióny štyristotisíctridsaťdeväť eur, 10 centov) bez DPH.

* + 1. Predpokladaná hodnota zákazky pre časť 6: **9 109 250,10** eur bez DPH

(deväť miliónov stodeväťtisíc dvestopäťdesiat eur, 10 centov) bez DPH.

* + 1. Predpokladaná hodnota zákazky pre časť 7: **5 406 461,50** eur bez DPH

(päť miliónov štyristošesťtisícštyristošesťdesiatjeden eur, 50 centov) bez DPH.

* + 1. Predpokladaná hodnota zákazky pre časť 8: **7 320 885,40** eur bez DPH

(sedem miliónov tristodvadsaťtisícosemstoosemdesiatpäť eur, 40 centov) bez DPH.

2.12 Verejný obstarávateľ si vyhradzuje právo neprijať takú ponuku uchádzača, ktorá presiahne predpokladanú hodnotu zákazky. V prípade, ak ponuky všetkých uchádzačov presiahnu predpokladanú hodnotu zákazky, verejný obstarávateľ uvedené identifikuje ako dôvod hodný osobitného zreteľa a môže postupovať v súlade s § 57 ods. 2 ZVO, a teda zrušiť dané verejné obstarávanie.

Predpokladaná hodnota zákazky bola určená v súlade s § 6 ods.1 ZVO.

### Rozdelenie predmetu zákazky

* 1. Predmet zákazky je rozdelený na 8 samostatných vyhodnocovaných časti:
     1. Časť 1: Opravy vozoviek v správe SSÚD 1 Malacky
     2. Časť 2: Opravy vozoviek v správe SSÚD 2 Bratislava
     3. Časť 3: Opravy vozoviek v správe SSÚD 3 Trnava
     4. Časť 4: Opravy vozoviek v správe SSÚR 1 Galanta
     5. Časť 5: Opravy vozoviek v správe SSÚR 6 Čadca a SSÚD 6 Martin
     6. Časť 6: Opravy vozoviek v správe SSÚD 8 Liptovský Mikuláš a SSÚD 9 Mengusovce
     7. Časť 7: Opravy vozoviek v správe SSÚD 10 Beharovce a SSÚD 11 Prešov
     8. Časť 8: Opravy vozoviek v správe SSÚR 2 Nová Baňa a SSÚR 3 Zvolen

Podrobné vymedzenie jednotlivých častí zákazky predmetu zákazky, tvorí časť B.1 Opis predmetu zákazky týchto SP.

Nižšie uvedené množstvá nie sú nárokovateľné. Verejný obstarávateľ bude v jednotlivých rokoch platnosti Rámcovej dohody vychádzať z potrieb opráv podľa technického stavu vozovky a finančných možností.

Presný rozsah, určenie lokalít, mená pracovníkov verejného obstarávateľa poverených kontrolou a preberaním prác, termíny plnenia, počet, druh požadovaných prác a zmesí, bude upresnený v jednotlivých čiastkových objednávkach jednotlivých zložiek SSÚD, SSÚR a odboru BECEP a opráv, v zmysle prijatých jednotkových cien, ktoré budú tvoriť Prílohu č. 1 Rámcovej dohody.

* 1. Uchádzač môže predložiť svoju ponuku na všetky časti predmetu zákazky, alebo môže predložiť ponuku podľa vlastného uváženia len na niektorú z častí.
  2. Na každú samostatne vyhodnocovanú časť/ti predmetu zákazky uchádzač vo svojej ponuke predloží samostatné obchodné podmienky plnenia predmetu zákazky – návrh Rámcovej dohody (ďalej len „Rámcová dohoda“ alebo „Dohoda“) podľa časti B.3 Obchodné podmienky plnenia predmetu zákazky týchto SP.

### Variantné riešenie

* 1. Uchádzačom sa neumožňuje predložiť variantné riešenie.
  2. Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia ponúk a bude sa naň hľadieť, akoby nebolo predložené.

### Miesto a termín plnenia predmetu zákazky

* 1. Miesta plnenia predmetu zákazky sú bližšie špecifikované v Prílohe č. 1 k časti B.1 Opis predmetu zákazky týchto SP.

Predmet zákazky sa bude vykonávať / zabezpečovať na nasledujúcich úsekoch:

**Časť 1.:**

SSÚD 1 Malacky:

* diaľnica D2 na úseku št. hranica SR/ČR – križ. Lamač, Bratislava
* diaľnica D4 na úseku Záhorská Bystrica – križ. Devínska Nová Ves, Bratislava
* areál SSÚD 1 Malacky
* odpočívadlá v správe SSÚD 1 Malacky

**Časť 2.:**

SSÚD 2 Bratislava:

* diaľnica D1 na úseku križ. Pečňa, Bratislava – Senec
* diaľnica D2 na úseku križ. Lamač, Bratislava – št. hranica SR/HU
* diaľnica D4 na úseku št. hranica SR/AUT – Jarovce
* areál SSÚD 2 Bratislava
* odpočívadlá v správe SSÚD 2 Bratislava

**Časť 3.:**

SSÚD 3 Trnava:

* diaľnica D1 na úseku Senec – Horná Streda
* areál SSÚD 3
* odpočívadlá v správe SSÚD 3 Trnava

**Časť 4.:**

SSÚR 1 Galanta:

* rýchlostná cesta R1 na úseku križ. Trnava, sever – križ. Nitra, západ
* rýchlostná cesta R1a na úseku križ. Nitra, západ – križ. Nitra, Dobšinského
* areál SSÚR 1
* odpočívadlá v správe SSÚR 1 Galanta

**Časť 5.:**

SSÚR 6 Čadca:

* diaľnica D3 na úseku Čadca – št. hranica SR/PL
* cesta I/11 na úsekoch Žilina - Brodno, Kysucký Lieskovec – Oščadnica, Svrčinovec – št. hranica SR/ČR
* cesta I/11A na úseku Oščadnica – Čadca
* areál SSÚR 6
* odpočívadlá v správe SSÚR 6 Čadca

SSÚD 6 Martin:

* diaľnica D1 na úseku Dubná skala – Turany
* rýchlostná cesta R3 Martin
* areál SSÚD 6
* odpočívadlá v správe SSÚD 6 Martin

**Časť 6.:**

SSÚD 8 Lipt. Mikuláš:

* diaľnica D1 na úseku Ivachnová – Važec
* rýchlostná cesta R3 obchvaty Oravského Podzámku a Trstenej
* areál SSÚD 8
* odpočívadlá v správe SSÚD 8 Liptovský Mikuláš

SSÚD 9 Mengusovce:

* diaľnica D1 na úseku Važec – Levoča
* areál SSÚD 9
* odpočívadlá v správe SSÚD 9 Mengusovce

**Časť 7.:**

SSÚD 10 Beharovce:

* diaľnica D1 na úseku Levoča – Chminianska Nová Ves
* cesta I/18 pri meste Spišské Podhradie
* areál SSÚD 10
* odpočívadlá v správe SSÚD 10 Beharovce

SSÚD 11 Prešov:

* diaľnica D1 na úseku Chminianska Nová Ves – Prešov – Budimír
* rýchlostná cesta R4 na úseku Veľký Šariš - Prešov
* cesta I/68 v Prešove
* areál SSUD 11
* odpočívadlá v správe SSÚD 11 Prešov

**Časť 8.:**

SSÚR 2 Nová Baňa:

* rýchlostná cesta R1 na úseku Hronský Beňadik – Šášovské Podhradie
* rýchlostná cesta R2 obchvat Žiaru nad Hronom
* cesta I/65 na úseku Olichov – križ. s R1
* areál SSÚR 2
* odpočívadlá v správe SSÚR 2 Nová Baňa

SSÚR 3 Zvolen:

* rýchlostná cesta R1 na úseku Šášovské Podhradie – Banská Bystrica
* rýchlostná cesta R2 na úseku Budča – Zvolen, Zvolen východ – Kriváň, Mýtna - Tomášovce, obchvaty Oždian, Figy a Tornale
* rýchlostná cesta R3 obchvat Hornej Štubne
* cesta I/16 na úseku od križ. s R2 po Neresnícku cestu
* areál SSÚR 3
* odpočívadlá v správe SSÚR 3 Zvolen.
  1. Predpokladaný termín plnenia predmetu zákazky pre všetky osem časti je 48 mesiacov odo dňa nadobudnutia účinnosti Rámcovej dohody, v termínoch podľa jednotlivých objednávok vystavených v období platnosti Rámcovej dohody.
  2. Podrobné vymedzenie miesta plnenia a predpokladaného termínu plnenia predmetu zákazky je v časti B.1 Opis predmetu zákazky a časti B.3 Obchodné podmienky plnenia predmetu zákazky, ktoré sú neoddeliteľnou súčasťou týchto SP.

### Zdroj finančných prostriedkov

* 1. Predmet zákazky bude financovaný z vlastných zdrojov verejného obstarávateľa a zo štátneho rozpočtu.
  2. Verejný obstarávateľ neposkytuje zálohy ani preddavky na plnenie Dohody.
  3. Splatnosť faktúr je do 30 dní odo dňa doručenia faktúry verejnému obstarávateľovi.

### Typ zmluvy

* 1. Výsledok postupu verejného obstarávania: uzavretie Rámcovej dohody uzavretá podľa § 536 a nasl. zákona 513/1991 Zb. Obchodného zákonníka v znení neskorších predpisov.
  2. Vymedzenie zmluvných podmienok na plnenie predmetu zákazky tvorí B.1 Opis predmetu zákazky, B.2 Spôsob určenia ceny a B.3 Obchodné podmienky plnenia predmetu zákazky, ktoré sú neoddeliteľnou súčasťou týchto SP.

### Lehota viazanosti ponuky

* 1. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom, t.j. 12 mesiacov od uplynutia lehoty na predkladanie ponúk.

## Časť II.

## Komunikácia a vysvetľovanie

### Komunikácia medzi verejným obstarávateľom a záujemcami/uchádzačmi

* 1. Komunikácia a výmena informácií (ďalej len „komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch, resp. v súlade s ustanovením § 22 Zákona.
  2. Komunikácia a výmena informácií medzi verejným obstarávateľom a záujemcami/uchádzačmi bude prebiehať písomne prostredníctvom elektronických prostriedkov podľa ustanovení uvedených v § 20 ods. 1 a nasl. Zákona.
  3. Verejný obstarávateľ bude na komunikáciu so záujemcami/uchádzačmi používať elektronický prostriedok, ktorým je komunikačné rozhranie systému JOSEPHINE (ďalej aj len „JOSEPHINE“). Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi.
  4. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
  5. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Edge

- Mozilla Firefox verzia 13.0 a vyššia alebo

- Google Chrome.

* 1. Pravidlá pre doručovanie - zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
  2. Obsahom komunikácie prostredníctvom komunikačného rozhrania systému JOSEPHINE bude vysvetľovanie SP a požiadaviek uvedených v Oznámení, prípadné doplnenie SP, predkladanie ponúk, vysvetľovanie predložených ponúk, vysvetľovanie predložených dokladov, námietky a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje Zákon. Pokiaľ sa v SP vyskytujú požiadavky na predkladanie ponúk, vysvetľovanie SP a požiadaviek uvedených v Oznámení, prípadné doplnenie SP, vysvetľovanie predložených ponúk, vysvetľovanie predložených dokladov, námietky alebo akákoľvek iná komunikácia medzi verejným obstarávateľom a záujemcami/uchádzačmi, má sa na mysli vždy použitie komunikácie prostredníctvom komunikačného rozhrania systému JOSEPHINE. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak v SP takúto skutočnosť zreteľne uvedie. Táto komunikácia sa týka aj prípadov, kedy sa ponuka javí ako mimoriadne nízka ponuka. V takomto prípade komisia prostredníctvom komunikačného rozhrania systému JOSEPHINE požiada uchádzača o vysvetlenie, týkajúce sa predloženej ponuky a uchádzač musí doručiť prostredníctvom komunikačného rozhrania systému JOSEPHINE písomné odôvodnenie mimoriadne nízkej ponuky. Ak bude uchádzač alebo ponuka uchádzača z verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu a lehoty, v ktorej môže byť doručená námietka. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuka prijíma. Akákoľvek komunikácia verejného obstarávateľa či záujemcu/uchádzača s treťou osobou (treťou osobou sa rozumie subjekt odlišný od záujemcu/uchádzača) v súvislosti s týmto verejným obstarávaním bude prebiehať spôsobom, ktorý stanoví Zákon a bude realizovaná mimo komunikačné rozhranie systému JOSEPHINE.
  3. Ak je odosielateľom zásielky verejný obstarávateľ, tak záujemcovi/ uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  4. Ak je odosielateľom zásielky záujemca/uchádzač, tak po prihlásení do systému JOSEPHINE môže k predmetnému obstarávaniu prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
  5. Verejný obstarávateľ odporúča záujemcom/uchádzačom, ktorí si vyhľadali obstarávanie prostredníctvom webovej stránky verejného obstarávateľa, resp. v systéme JOSEPHINE (<https://josephine.proebiz.com>), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky). Záujemci/uchádzači, ktorí odporúčanie nebudú akceptovať, sa vystavujú riziku, že im obsah informácií k predmetnej zákazke nebude doručený.
  6. Verejný obstarávateľ umožňuje neobmedzený a priamy prístup elektronickými prostriedkami k SP a k prípadným všetkým doplňujúcim podkladom. SP a prípadné vysvetlenie alebo doplnenie SP alebo vysvetlenie požiadaviek uvedených v Oznámení, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa <https://www.uvo.gov.sk/vyhladavanie/vyhladavanie-profilov/detail/9127> (ďalej len „profil“) a zároveň v systéme JOSEPHINE.

### Vysvetlenie informácií

* 1. V prípade nejasností alebo potreby vysvetlenia informácií potrebných na vypracovanie ponuky a na preukázanie splnenia podmienok účasti poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať o vysvetlenie informácií k predmetnej zákazke prostredníctvom komunikačného rozhrania systému JOSEPHINE.
  2. Prípadnú žiadosť o vysvetlenie informácií potrebných na vypracovanie ponuky a na preukázanie splnenia podmienok účasti verejný obstarávateľ odporúča záujemcom doručiť prostredníctvom komunikačného rozhrania systému JOSEPHINE **„dostatočne vopred“**.
  3. Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú im známi, najneskôr však šesť dní pred uplynutím lehoty na predkladanie ponúk alebo lehoty na predloženie dokladov preukazujúcich splnenie podmienok účasti za predpokladu, že o vysvetlenie záujemca požiada dostatočne vopred; ak sa použije zrýchlený postup z dôvodu naliehavej udalosti, je táto lehota štyri dni.
  4. Verejný obstarávateľ predĺži lehotu na predkladanie ponúk/lehotu na predloženie žiadosti o účasť

- primerane, ak vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti nie je poskytnuté v lehotách podľa tohto zákona aj napriek tomu, že bolo vyžiadané dostatočne vopred,

- o celú jej pôvodnú dĺžku, ak v dokumentoch potrebných na vypracovanie ponuky, návrhu alebo na preukázanie splnenia podmienok účasti vykonajú podstatnú zmenu.

* 1. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk, lehotu na predloženie žiadostí o účasti alebo lehotu na predkladanie návrhov.
  2. Na účely tohto zákona sa do lehoty určenej podľa dní nezapočítava deň, keď došlo ku skutočnosti určujúcej začiatok lehoty. Lehoty určené podľa týždňov, mesiacov alebo rokov sa končia uplynutím toho dňa, ktorý sa svojím označením zhoduje s dňom, keď došlo ku skutočnosti určujúcej začiatok lehoty, a ak taký deň v mesiaci nie je, končí sa lehota posledným dňom mesiaca. Ak koniec lehoty pripadne na sobotu alebo na deň pracovného pokoja, je posledným dňom lehoty najbližší budúci pracovný deň.

### Obhliadka miesta plnenia predmetu zákazky

* 1. Obhliadka miesta plnenia predmetnej zákazky sa neplánuje.

## Časť III.

## Príprava ponuky

### Forma a spôsob predkladania ponuky

* 1. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v SP. Ponuka musí byť vyhotovená elektronicky v zmysle § 49 ods. 1 písm. a) Zákona a vložená do systému JOSEPHINE umiestnenom na webovej adrese <https://josephine.proebiz.com> za podmienok:
     1. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
     2. V predloženej ponuke prostredníctvom systému JOSEPHINE musia byť pripojené požadované doklady (odporúčaný je formát „PDF“) tak, ako je uvedené v týchto SP.
     3. V predloženej ponuke prostredníctvom systému JOSEPHINE musia byť pripojené požadované doklady (odporúčaný je formát „PDF“) tak, ako je uvedené v týchto SP.
     4. Verejný obstarávateľ je povinný zachovávať mlčanlivosť o informáciách označených ako dôverné podľa § 22 ZVO, ktoré mu uchádzač poskytol; na tento účel uchádzač označí, ktoré skutočnosti sú dôverné. Týmto ustanovením nie sú dotknuté povinnosti verejného obstarávateľa vyplývajúce zo Zákona.
     5. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
  2. Dokumenty tvoriace ponuku, môže uchádzač predložiť ako originály alebo kópie dokladov   
     v elektronickej podobe s kvalifikovaným elektronickým podpisom alebo ako zaručene konvertované listiny v zmysle ustanovenia § 35 zákona č. 305/2013 Z.z. a nasl o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov alebo len ako skeny originálov alebo úradne osvedčených fotokópií týchto dokumentov. Verejný obstarávateľ môže kedykoľvek počas priebehu verejného obstarávania požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie, ak má pochybnosti o pravosti predloženého dokumentu alebo ak je to potrebné na zabezpečenie riadneho priebehu verejného obstarávania. Pri predkladaní bankovej záruky a poistenia záruky uchádzač postupuje podľa bodov 15.4.2 a 15.4.3 časti A.1 Pokyny pre uchádzačov týchto SP.
  3. Znenie obchodných podmienok, ktoré sú súčasťou týchto SP v časti B.3 Obchodné podmienky plnenia predmetu zákazky nemožno meniť, ani uvádzať výhrady, ktoré by odporovali týmto súťažným podkladom.

### Jazyk ponuky

* 1. Ponuky a ďalšie doklady a dokumenty vo verejnom obstarávaní sa predkladajú v štátnom jazyku Slovenskej republiky alebo v českom jazyku. Ak je doklad alebo dokument vyhotovený v inom jazyku, predkladá sa spolu s jeho úradným prekladom do štátneho jazyka Slovenskej republiky; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka Slovenskej republiky.
  2. Ak ponuku predkladá uchádzač so sídlom mimo územia Slovenskej republiky a doklad alebo dokument je vyhotovený v cudzom jazyku, predkladá sa takýto dokument spolu s jeho úradným prekladom do štátneho jazyka Slovenskej republiky, to neplatí pre ponuky, návrhy, doklady   
     a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad v štátnom jazyku Slovenskej republiky.

### Mena a ceny uvádzané v ponuke

* 1. Uchádzačom navrhovaná zmluvná cena za plnenie požadovaného predmetu zákazky, uvedená v ponuke uchádzača, bude vyjadrená v eurách (€, alebo EUR).
  2. Cena za plnenie predmetu zákazky musí byť stanovená podľa zákona Národnej rady Slovenskej republiky č.18/1996 Z. z. o cenách v znení neskorších predpisov (ďalej len „zákon o cenách“), vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách.
  3. Ak je uchádzač platiteľom DPH, navrhovanú zmluvnú cenu uvedie v zložení:

14.3.1 navrhovaná zmluvná cena bez DPH

14.3.2 sadzba DPH a výška DPH

14.3.3 navrhovaná zmluvná cena vrátane DPH

14.4. Ak uchádzač nie je platiteľom DPH, uvedie navrhovanú zmluvnú cenu celkom. Skutočnosť či je, alebo nie je platiteľom DPH, upozorní/uvedie v ponuke v príslušnom Návrhu na plnenie kritéria (Príloha č. 1 k časti A.2 Kritériá na hodnotenie ponúk a pravidlá ich uplatnenia týchto SP).

14.5 V prípade, ak je uchádzač v postavení zahraničnej osoby, riadi sa zákonom č. 222/2004 Z. z. o dani z pridanej hodnoty v znení neskorších predpisov.

### Zábezpeka

15.1 Verejný obstarávateľ vyžaduje, aby uchádzač zabezpečil viazanosť svojej ponuky zábezpekou. Zábezpeka je poskytnutie bankovej záruky, poistenie záruky alebo zloženie finančných prostriedkov na účet verejného obstarávateľa v banke alebo v pobočke zahraničnej banky.

15.2 Zábezpeka je stanovená v závislosti od časti na ktorú uchádzač ponuku predkladá:

15.2.1 Uchádzač, ktorý predloží ponuku len na plnenie prvej časti predmetu zákazky zloží zábezpeku vo výške **– 70 000,00 EUR (slovom: sedemdesiat tisíc eur)**,

15.2.2Uchádzač, ktorý predloží ponuku len na plnenie druhej časti predmetu zákazky zloží zábezpeku vo výške – **50 000,00 EUR (slovom: päťdesiat tisíc eur)**,

15.2.3Uchádzač, ktorý predloží ponuku len na plnenie tretej časti predmetu zákazky zloží zábezpeku vo výške – **70 000,00 EUR (slovom: sedemdesiat tisíc eur)**,

15.2.4Uchádzač, ktorý predloží ponuku len na plnenie štvrtej časti predmetu zákazky zloží zábezpeku vo výške – **50 000,00 EUR (slovom: päťdesiat tisíc eur)**.

15.2.5Uchádzač, ktorý predloží ponuku len na plnenie piatej časti predmetu zákazky zloží zábezpeku vo výške – **30 000,00 EUR (slovom: tridsať tisíc eur)**.

15.2.6Uchádzač, ktorý predloží ponuku len na plnenie šiestej časti predmetu zákazky zloží zábezpeku vo výške – **90 000,00 EUR (slovom: deväťdesiat tisíc eur)**.

15.2.7Uchádzač, ktorý predloží ponuku len na plnenie siedmej časti predmetu zákazky zloží zábezpeku vo výške – **50 000,00 EUR (slovom: päťdesiat tisíc eur)**.

15.2.8Uchádzač, ktorý predloží ponuku len na plnenie ôsmej časti predmetu zákazky zloží zábezpeku vo výške – **90 000,00 EUR (slovom: deväťdesiat tisíc eur)**.

15.2.9 Ak uchádzač predkladá ponuku na viac častí a skladá zábezpeku podľa bodu 15.3.1 je povinný zložiť zábezpeku vo výške súčtu jednotlivých zábezpek uvedených v bode 15.2.1 až 15.2.3. Ak uchádzač postupuje podľa bodu 15.3.2 a 15.3.3 bankovú záruku/poistenie záruky predkladá na každú časť predmetu zákazky samostatne.

15.3 **Spôsoby zloženia zábezpeky:**

15.3.1 zložením finančných prostriedkov na bankový účet verejného obstarávateľa v banke alebo v pobočke zahraničnej banky (ďalej len „banka“), alebo

15.3.2 poskytnutím bankovej záruky za uchádzača, alebo

15.3.3 poskytnutím poistenia záruky za uchádzača.

Spôsob zloženia zábezpeky si vyberie uchádzač podľa nižšie uvedených podmienok zloženia.

15.4 **Podmienky zloženia zábezpeky**

15.4.1 Zloženie finančných prostriedkov na bankový účet verejného obstarávateľa

15.4.1.1 Finančné prostriedky vo výške podľa bodu 15.2 časti A1 Pokyny pre uchádzačov týchto SP musia byť zložené na účet verejného obstarávateľa určený pre zábezpeky vedenom v Štátna pokladnica, na číslo účtu:

**IBAN: SK13 8180 0000 0070 0069 4614**

**SWIFT (BIC): SPSRSKBA**

**variabilný symbol: 202410302**

15.4.1.2 Finančné prostriedky musia byť pripísané na účet verejného obstarávateľa najneskôr  do uplynutia lehoty na predkladanie ponúk podľa bodu 20.1 časti A.1 Pokyny pre uchádzačov týchto SP. Doba platnosti zábezpeky formou zloženia finančných prostriedkov na účet verejného obstarávateľa trvá až do uplynutia lehoty viazanosti ponúk podľa bodu 8 časti A.1 Pokyny pre uchádzačov týchto SP.

15.4.1.3 Ak finančné prostriedky nebudú zložené na účte verejného obstarávateľa podľa bodov 15.4.1.1 a  15.4.1.2, bude ponuka uchádzača z verejnej súťaže vylúčená. Verejný obstarávateľ odporúča, aby uchádzač doložil k svojej ponuke výpis z bankového účtu o vklade požadovanej čiastky na daný účet verejného obstarávateľa.

15.4.2 Poskytnutie bankovej záruky za uchádzača:

15.4.2.1  V prípade, že uchádzač použije možnosť poskytnutia bankovej záruky podľa bodu 15.3.2 časti A.1 Pokyny pre uchádzačov týchto SP je povinný predložiť   
v ponuke predloženej prostredníctvom systému JOSEPHINE kópiu (sken originálu) bankovej záruky.

Banková záruka za uchádzača môže byť poskytnutá bankou so sídlom   
v Slovenskej republike, pobočkou zahraničnej banky v Slovenskej republike alebo zahraničnou bankou (ďalej len „banka“).

15.4.2.1.1 Originál bankovej záruky vystavený bankou musí uchádzač doručiť verejnému obstarávateľovi v uzatvorenej obálke v lehote na predkladanie ponúk osobne alebo poštou na adresu verejného obstarávateľa:

**Národná diaľničná spoločnosť, a. s.**

**Dúbravská cesta 14**

**841 04 Bratislava**

**Kontaktné miesto: prízemie – podateľňa v čase: pondelok až piatok 8:00 – 15:00 hod.**

15.4.2.1.2 Obálku s originálom bankovej záruky uchádzač označí **„Verejná súťaž – neotvárať“** a doplní heslom:

**„Banková záruka – Oprava vozoviek v správe NDS, a. s. – Časť 1“**

**„Banková záruka – Oprava vozoviek v správe NDS, a. s. – Časť 2“**

**„Banková záruka – Oprava vozoviek v správe NDS, a. s. – Časť 3“**

**„Banková záruka – Oprava vozoviek v správe NDS, a. s. – Časť 4“**

**„Banková záruka – Oprava vozoviek v správe NDS, a. s. – Časť 5“**

**„Banková záruka – Oprava vozoviek v správe NDS, a. s. – Časť 6“**

**„Banková záruka – Oprava vozoviek v správe NDS, a. s. – Časť 7“**

**„Banková záruka – Oprava vozoviek v správe NDS, a. s. – Časť 8“**

(uchádzač uvedie podľa toho, na ktorú časť ponuku predložil).

15.4.2.2   Ak záručná listina nebude súčasťou ponuky podľa bodu 15.4.2.1, bude ponúka uchádzača z verejnej súťaže vylúčená.

15.4.2.3  V záručnej listine musí banka písomne vyhlásiť, že uspokojí verejného obstarávateľa (veriteľa) pre tento predmet zákazky za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača.

15.4.2.4 Verejný obstarávateľ akceptuje predloženie bankovej záruky v podobe

elektronického dokumentu, ktorý bude podpísaný kvalifikovaným elektronickým podpisom banky, resp. osobou/osobami oprávnenou/-ými za banku takýto dokument podpisovať.

* + 1. Poskytnutie poistenia záruky za uchádzača

15.4.3.1  V prípade, že uchádzač použije možnosť poskytnutia poistenia záruky podľa bodu 15.3.3 časti A.1 Pokyny pre uchádzačov týchto SP je povinný predložiť v ponuke predloženej prostredníctvom systému JOSEPHINE kópiu (sken originálu) poistenia záruky.

Poistenie záruky za uchádzača môže byť poskytnuté poisťovňou so sídlom v Slovenskej republike, pobočkou zahraničnej poisťovne v Slovenskej republike alebo zahraničnou poisťovňou (ďalej len „poisťovňa“).

15.4.3.1.1 Originál poistenia záruky musí uchádzač doručiť verejnému obstarávateľovi v uzatvorenej obálke v lehote na predkladanie ponúk osobne alebo poštou na adresu verejného obstarávateľa podľa bodu 15.4.2.1.1.

15.4.3.1.2 Obálku s originálom poistenia záruky uchádzač označí **„Verejná súťaž – neotvárať“** a doplní heslom:

**„Poistenie záruky – Oprava vozoviek v správe NDS, a. s. – Časť 1“**

**„Poistenie záruky – Oprava vozoviek v správe NDS, a. s. – Časť 2“**

**„Poistenie záruky – Oprava vozoviek v správe NDS, a. s. – Časť 3“**

**„Poistenie záruky – Oprava vozoviek v správe NDS, a. s. – Časť 4“**

**„Poistenie záruky – Oprava vozoviek v správe NDS, a. s. – Časť 5“**

**„Poistenie záruky – Oprava vozoviek v správe NDS, a. s. – Časť 6“**

**„Poistenie záruky – Oprava vozoviek v správe NDS, a. s. – Časť 7“**

**„Poistenie záruky – Oprava vozoviek v správe NDS, a. s. – Časť 8“**

(uchádzač uvedie podľa toho, na ktorú časť záruku predložil).

15.4.3.2   Ak poistná listina nebude súčasťou ponuky podľa bodu 15.4.3.1, bude ponuka uchádzača z verejnej súťaže vylúčená.

15.4.3.3  V poistnej listine musí poisťovateľ písomne vyhlásiť, že uspokojí verejného obstarávateľa (veriteľa) pre tento predmet zákazky za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača.

15.4.3.4 Verejný obstarávateľ akceptuje predloženie poistenia záruky v podobe elektronického dokumentu, ktorý bude podpísaný kvalifikovaným elektronickým podpisom poisťovateľa, resp. osobou/osobami oprávnenou/-ými za poisťovateľa takýto dokument podpisovať.

15.5 **Podmienky uvoľnenia alebo vrátenia zábezpeky:**

15.5.1 Verejný obstarávateľ uvoľní alebo vráti uchádzačovi zábezpeku do 7 (siedmich) dní odo dňa:

15.5.1.1 uplynutia lehoty viazanosti ponúk,

15.5.1.2 márneho uplynutia lehoty na doručenie námietky, ak ho verejný obstarávateľ vylúčil z verejného obstarávania, alebo ak verejný obstarávateľ zruší použitý postup zadávania zákazky, alebo

15.5.1.3 uzavretia Dohody.

15.6 Zábezpeka prepadne v prospech verejného obstarávateľa, ak **uchádzač** v lehote viazanosti ponúk **odstúpi od svojej ponuky** alebo, ak neposkytne súčinnosť alebo odmietne uzavrieť Dohodu podľa § 56 ods. 5 až 10 Zákona.

15.7 Odstúpenie od svojej ponuky uchádzač bezodkladne oznámi prostredníctvom určeného spôsobu komunikácie verejnému obstarávateľovi.

### Obsah ponuky

**Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) zákona a vložená do elektronického prostriedku JOSEPHINE umiestnenom na webovej adrese** [**https://josephine.proebiz.com/**](https://josephine.proebiz.com/) **a musí obsahovať doklady v nasledovnom poradí:**

**Povinný obsah ponuky**

* 1. **Titulný list ponuky** s označením, z ktorého jednoznačne vyplýva, že ide o ponuku na predmet zákazky podľa týchto SP.
  2. **Obsah ponuky** (index – položkový zoznam).
  3. Vyplnený formulár „**Všeobecné informácie o uchádzačovi**“ (Príloha č. 1 k časti A.1 Pokyny pre uchádzačov týchto SP). V prípade, ak je uchádzačom skupina dodávateľov, vyplní a predloží tento formulár každý jej člen.
  4. **Návrh Dohody** s vyplnenými cenami (časť B.3 týchto SP) vrátane požadovaných príloh k  Dohode s časťou znenia obchodných podmienok dodania predmetu zákazky podľa B.3 Obchodné podmienky plnenia predmetu zákazky a podľa časti B.1 Opis predmetu zákazky týchto SP. Návrh Dohody musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.
  5. V prípade, ak ponuku predkladá skupina dodávateľov, návrh Dohody musí byť podpísaný všetkými členmi skupiny alebo osobou/osobami oprávnenými konať v danej veci za každého člena skupiny. Zároveň v súlade s bodom 18.3.1 časti A.1 Pokyny pre uchádzačov týchto SP, v ponuke skupiny dodávateľov musí byť uvedený záväzok, že táto skupina dodávateľov v prípade prijatia jej ponuky verejným obstarávateľom za účelom riadneho plnenia Dohody vytvorí niektorú z právnych foriem uvedených v bode 18.4 časti A.1 Pokyny pre uchádzačov týchto SP, pričom sa odporúča, aby obsahom jej ponuky bola aspoň zmluva o budúcej zmluve o vytvorení príslušnej právnej formy, alebo Čestné vyhlásenie skupiny dodávateľov podľa Prílohy č. 6 k časti A.1 týchto SP.
  6. V prípade skupiny dodávateľov **vystavenú plnú moc pre jedného z členov skupiny**, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
  7. **Vyplnenú Prílohu č. 1 - Návrh na plnenie kritéria - k časti A.2 Kritériá na hodnotenie ponúk a pravidlá ich uplatnenia týchto SP**,- v elektronickej forme so zabudovanou matematikou vo formáte Microsoft Excel ٭.xls/\*.xlsx, zároveň aj ako sken podpísaný uchádzačom, a to jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.
  8. **Vyplnenú Prílohu č. 1 - PONÚKANÁ CENA. Veľkoplošné opravy a Prílohu č. 2 - PONÚKANÁ CENA. Lokálne opravy – k časti B.2 Spôsob určenia ceny týchto SP** - v elektronickej forme so zabudovanou matematikou vo formáte Microsoft Excel ٭.xls/\*.xlsx v závislosti od toho, na ktorú časť/ti uchádzač predkladá ponuku, a zároveň aj ako sken podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Uchádzač zodpovedá za to, že ceny v elektronickej a .pdf forme sa zhodujú.
  9. **Doklad o zložení zábezpeky** podľa bodu 15 časti A.1 Pokyny pre uchádzačov týchto SP. V prípade, že uchádzač použije možnosť poskytnutia bankovej záruky podľa bodu 15.3.2 alebo poistenia záruky podľa bodu 15.3.3 časti A.1 Pokyny pre uchádzačov týchto SP, je povinný predložiť v ponuke predloženej prostredníctvom systému JOSEPHINE kópiu bankovej záruky alebo poistenia záruky. Originál bankovej záruky vystavený bankou alebo poistenia záruky musí uchádzač doručiť verejnému obstarávateľovi v lehote na predkladanie ponúk podľa bodu 15.4.2.1.1 alebo podľa bodu 15.4.3.1.1 časti A.1 Pokyny pre uchádzačov týchto SP.
  10. **Príloha č. 3 Čestné vyhlásenie podľa článku 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení Nariadenia Rady (EÚ) č. 2022/579 z 8. apríla 2022** k časti A.1 Pokyny pre uchádzačov týchto SP.
  11. **Príloha č. 4 Vyhlásenie uchádzača** k časti A.1 Pokyny pre uchádzačov týchto SP.
  12. **Príloha č. 6 Čestné vyhlásenie uchádzača podľa § 32 ods. 7. zákona o verejnom obstarávaní** k časti A.1 Pokyny pre uchádzačov týchto SP.
  13. **Doklady preukazujúce splnenie podmienok účasti** týkajúce sa osobného postavenia, finančného a ekonomického postavenia a technickej spôsobilosti alebo odbornej spôsobilosti, uvedených v Oznámení a v SP, prostredníctvom ktorých záujemca preukazuje splnenie podmienok účasti vo verejnom obstarávaní. Hopodársky subjekt/z**áujemca/uchádzač môže podľa § 39** zákona doklady na preukázanie podmienok účasti predbežne nahradiť:

Jednotným európskym dokumentom (ďalej len „JED“) podľa § 39 zákona, spĺňajúcim náležitosti podľa § 39 ods. 2 zákona

* + 1. JED tvorí Prílohu č. 2 k časti A.1 Pokyny pre uchádzačov týchto SP. Hopodársky subjekt/záujemca/uchádzač vyplní časti I. až III. JED-u, zároveň mu je umožnené **vyplniť len oddiel α (alpha): GLOBÁLNY ÚDAJ PRE VŠETKY PODMIENKY ÚČASTI časti IV. JED-u** bez toho, aby musel vyplniť iné oddiely časti IV. JED-u.
    2. Ak uchádzač alebo záujemca preukazuje finančné a ekonomické postavenie, technickú spôsobilosť alebo odbornú spôsobilosť **prostredníctvom inej osoby**, uchádzač/záujemca je povinný predložiť JED aj pre túto/tieto/osoby obsahujúce informácie podľa § 39 ods. 2 zákona.
    3. V prípade, **ak uchádzača** tvorí **skupina dodávateľov** zúčastnená vo verejnom obstarávaní, ktorá predkladá ponuku, uchádzač/záujemca **vyplní a predloží samostatný JED s požadovanými informáciami za každého člena skupiny dodávateľov.**
    4. Záujemca/uchádzač, ktorý sa verejného obstarávania zúčastňuje samostatne a ktorý nevyužíva zdroje a/alebo kapacity iných osôb na preukázanie splnenia podmienok účasti, vyplní/predloží jeden JED.
    5. Ak sú požadované doklady pre verejného obstarávateľa priamo a bezodplatne prístupné   
       v elektronických databázach, uzáujemca/uchádzač v JED-e uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.
    6. Ak uchádzač/záujemca použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača/záujemcu písomne požiadať o preloženie dokladu/dokladov nahradeným JED-om. Ucádzač/záujemca doručí doklady do piatich (5) pracovných dní odo dňa doručenia žiadosti, ak verejný obstarávateľ neurčil dlhšiu lehotu.

**Voliteľný obsah ponuky –** ak sa uplatňuje

* 1. V prípade, ak ponuku predkladá skupina dodávateľov, **Príloha č. 6 - Čestné vyhlásenie skupiny dodávateľov** k časti A.1 Pokyny pre uchádzačov týchto SP, musí byť podpísaná všetkými členmi skupiny alebo osobou/osobami oprávnenými konať v danej veci za každého člena skupiny.
  2. V prípade skupiny dodávateľov vystavenú plnú moc pre jedného z členov skupiny, **Príloha č. 7 Plná moc pre jedného z členov skupiny dodávateľov, konajúcu za skupinu dodávateľov**, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny k časti A.1 Pokyny pre uchádzačov, týchto SP.
  3. **Príloha č. 8 Zoznam dôverných informácií** k časti A.1 Pokyny pre uchádzačov týchto SP, ak sa uplatňuje.

### Náklady na prípravu ponuky

* 1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.
  2. Ponuky predložené elektronicky v lehote na predkladanie ponúk sa počas plynutia lehoty viazanosti ponúk a po uplynutí lehoty viazanosti ponúk. Zostávajú uložené v predmetnej zákazke vytvorenej v systéme JOSEPHINE ako súčasť dokumentácie vyhláseného verejného obstarávania.

## Časť IV.

## Predkladanie ponuky

### Predloženie ponuky

* 1. Uchádzač predloží svoju ponuku v elektronickej podobe do systému JOSEPHINE, umiestnenom na webovej adrese: <https://josephine.proebiz.com> podľa bodu 12 časti A.1 týchto SP. Doručenie ponuky je zaznamenávané s presnosťou na sekundy. Systém JOSEPHINE považuje za čas vloženia ponuky okamih uloženia posledného súboru (dát) – nie čas začatia nahrávania ponuky, preto je potrebné predložiť ponuku (začať s nahrávaním) v dostatočnom časovom predstihu najmä s ohľadom na veľkosť ukladaných dát.
  2. Uchádzač môže predložiť len jednu ponuku. Ak uchádzač v lehote na predkladanie ponúk predloží viac ponúk, verejný obstarávateľ bude prihliadať len na ponuku, ktorá bola predložená ako posledná a na ostatné ponuky bude hľadieť ako na ponuky, ktoré boli predložené po lehote na predkladanie ponúk.
  3. Ak sa tejto zákazky zúčastní skupina dodávateľov:
     1. v jej ponuke **musí byť uvedený záväzok**, že táto skupina dodávateľov v prípade prijatia jej ponuky verejným obstarávateľom za účelom riadneho plnenia Dohody **vytvorí niektorú z právnych foriem uvedených v bode 18.4 časti A.1 Pokyny pre uchádzačov týchto SP, pričom sa odporúča, aby obsahom jej ponuky bola aspoň zmluva o budúcej zmluve o vytvorení príslušnej právnej formy**;
     2. ponuka musí byť podpísaná všetkými členmi skupiny dodávateľov spôsobom, ktorý ich právne zaväzuje.
  4. Za účelom riadneho plnenia Dohody skupina dodávateľov vytvorí v prípade prijatia jej ponuky zoskupenie bez právnej subjektivity napr. združenie bez právnej subjektivity podľa § 829 Občianskeho zákonníka alebo niektorú z obchodných spoločností podľa Obchodného zákonníka alebo inú právnu formu vhodnú na riadne plnenie Dohody.
  5. Ak skupina dodávateľov vytvorí v súlade s predchádzajúcim bodom niektorú z právnych foriem tam uvedených, pred uzatvorením Dohody bude povinná preukázať, že táto právna forma má spôsobilosť mať práva a povinnosti a spôsobilosť na právne úkony, ak príslušná právna forma môže byť nositeľom takejto spôsobilosti. Úspešný uchádzač preukazuje vyššie uvedené skutočnosti napr. v prípade zoskupenia bez právnej subjektivity uzatvorením zmluvy o vytvorení zoskupenia bez právnej subjektivity (napr. zmluvy o združení podľa § 829 Občianskeho zákonníka), v prípade obchodných spoločností podľa Obchodného zákonníka výpisom z Obchodného registra atď.
  6. V prípade zoskupenia bez právnej subjektivity zmluva o vytvorení tohto zoskupenia musí obsahovať:
     1. plnú moc jedného z účastníkov zoskupenia, ktorý bude mať postavenie hlavného účastníka zoskupenia, udelenú ostatnými účastníkmi zoskupenia na všetky právne úkony, ktoré sa budú uskutočňovať v mene všetkých účastníkov zoskupenia v súvislosti s predložením ponuky pričom táto plná moc musí byť neoddeliteľnou súčasťou tejto Dohody;
     2. percentuálny podiel na zákazke, ktorí uskutočnia jednotliví účastníci zoskupenia, a uvedenie druhu podielu podľa konkrétnej činnosti,
     3. prehlásenie, že **účastníci zoskupenia ručia spoločne a nerozdielne za záväzky voči verejnému obstarávateľovi, vzniknuté v súvislosti s plnením Dohody**.

### Registrácia a autentifikácia uchádzača

* 1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
  2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:
  3. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 08:00 – 16:00 hod. O dokončení autentifikácie je uchádzač informovaný e-mailom;
  4. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 08:00 – 16:00 hod. O dokončení autentifikácie je uchádzač informovaný e-mailom;
  5. vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8:00 – 16:00 hod. O dokončení autentifikácie je uchádzač informovaný e-mailom;
  6. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovných dňoch v čase 8:00 – 16:00 hod. O dokončení autentifikácie je uchádzač informovaný e-mailom;
  7. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
  8. Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom verejného obstarávania podľa toho, na ktorú časť predmetu zákazky uchádzač ponuku/-ky predkladá:

**„Oprava vozoviek v správe NDS, a. s.– Časť 1 – Opravy vozoviek v správe SSÚD 1 Malacky“**

**„Oprava vozoviek v správe NDS, a. s.– Časť 2 – Opravy vozoviek v správe SSÚD 2 Bratislava“**

**„Oprava vozoviek v správe NDS, a. s.– Časť 3 – Opravy vozoviek v správe SSÚD 3 Trnava“**

**„Oprava vozoviek v správe NDS, a. s.– Časť 4 – Opravy vozoviek v správe SSÚR 1 Galanta“**

**„Oprava vozoviek v správe NDS, a. s.– Časť 5 – Opravy vozoviek v správe SSÚR 6 Čadca a SSÚD 6 Martin“**

**„Oprava vozoviek v správe NDS, a. s.– Časť 6 – Opravy vozoviek v správe SSÚD 8 Liptovský Mikuláš a SSÚD 9 Mengusovce“**

**„Oprava vozoviek v správe NDS, a. s.– Časť 7 – Opravy vozoviek v správe SSÚD 10 Beharovce a SSÚD 11 Prešov“**

**„Oprava vozoviek v správe NDS, a. s.– Časť 8 – Opravy vozoviek v správe SSÚR 2 Nová Baňa a SSÚR 3 Zvolen“**

### Lehota na predkladanie ponuky

* 1. Lehota na predkladanie ponuky je uvedená v Oznámení.
  2. Ponuka uchádzača predložená po uplynutí lehoty na predkladanie ponúk sa nesprístupní.

### Doplnenie, zmena a odvolanie ponuky

* 1. Uchádzač môže predloženú ponuku dodatočne doplniť, zmeniť alebo odvolať do uplynutia lehoty na predkladanie ponúk. Doplnenie, zmenu alebo odvolanie ponuky je možné vykonať späť vzatím pôvodnej ponuky. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
  2. Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

## 

## Časť V.

## Otváranie a vyhodnotenie ponúk

### Otváranie ponúk (on-line sprístupnenie)

* 1. **Dátum a hodina otvárania ponúk** je uvedená v Oznámení.
  2. Otváranie ponúk vykoná komisia elektronicky v súlade s § 52 ods. 1 a ods. 2 ZVO.
  3. Verejný obstarávateľ umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk, pričom umožnením účasti na otváraní ponúk sa rozumie ich sprístupnenie prostredníctvom príslušnej funkcionality v systéme JOSEPHINE všetkým uchádzačom, ktorí predložili ponuku spôsobom podľa bodu 18 týchto SP.
  4. Verejný obstarávateľ najneskôr do piatich pracovných dní odo dňa otvárania ponúk pošle prostredníctvom elektronickej komunikácie v systéme JOSEPHINE všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá obsahuje údaje podľa § 52 ods. 2 Zákona.

### Preskúmanie ponúk

* 1. Verejný obstarávateľ zriadi, v súlade s § 51 Zákona, za účelom preskúmania a vyhodnotenia ponúk najmenej trojčlennú komisiu, ktorá začne svoju činnosť otváraním ponúk.
  2. Preskúmanie a vyhodnocovanie ponúk komisiou je neverejné.
  3. Komisia v úvode svojej činnosti posúdi zloženie zábezpeky – ak bola požadovaná. Verejný obstarávateľ vylúči ponuku, ak uchádzač nezložil zábezpeku podľa určených podmienok.
  4. Do procesu vyhodnocovania ponúk budú zaradené tie ponuky, ktoré:

1. boli doručené elektronicky prostredníctvom systému JOSEPHINE v lehote predkladania ponúk,
2. obsahujú náležitosti uvedené v bode 16 časti A.1 Pokyny pre uchádzačov týchto SP,
3. zodpovedajú požiadavkám a podmienkam uvedeným v Oznámení a v týchto SP.
   1. Platnou ponukou je ponuka, ktorá zároveň neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými verejným obstarávateľom v Oznámení a v týchto SP.
   2. Ponuka uchádzača, ktorá nebude spĺňať stanovené požiadavky bude z verejného obstarávania vylúčená. Uchádzačovi bude oznámené vylúčenie jeho ponuky s uvedením dôvodu vylúčenia a lehoty, v ktorej môže byť doručená námietka podľa § 170 ods. 4 písm. d) Zákona.

### Dôvernosť procesu verejného obstarávania

* 1. Členovia komisie, ktorí vyhodnocujú ponuky sú povinní zachovávať mlčanlivosť a nesmú poskytovať počas vyhodnocovania ponúk informácie o obsahu ponúk. Na členov komisie, ktorí vyhodnocujú ponuky, sa vzťahujú ustanovenia podľa § 22 Zákona.
  2. Verejný obstarávateľ je povinný zachovávať mlčanlivosť o informáciách označených ako dôverné, ktoré mu uchádzač alebo záujemca poskytol; na tento účel uchádzač alebo záujemca označí, ktoré skutočnosti považuje za dôverné. Za dôverné informácie je na účely Zákona možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory. Týmto ustanovením nie sú dotknuté ustanovenia Zákona a ani ustanovenia, ukladajúce prevádzkovateľovi elektronického prostriedku, prostredníctvom ktorého sa verejné obstarávanie realizuje, sprístupniť dokumenty a informácie týkajúce sa verejného obstarávania a tiež povinnosti zverejňovania zmlúv podľa osobitného predpisu.

### Vyhodnocovanie ponúk

* 1. Komisia vyhodnotí predložené ponuky podľa § 53 Zákona s použitím ustanovenia § 66 ods. 7 písm. b) Zákona.
  2. Komisia vyhodnotí predložené ponuky podľa návrhu na plnenie kritéria určenom v Oznámení o vyhlásení verejného obstarávania, v týchto SP a iných dokumentoch poskytnutých verejným obstarávateľom a na základe pravidiel ich uplatnenia. Vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa podľa ustanovenia § 66 ods. 7 písm. b) Zákona uskutoční po vyhodnotení ponúk na základe kritérií na vyhodnotenie ponúk (tzv. „super“ reverzná súťaž) u uchádzača, ktorý sa umiestnil ako prvý v poradí. Verejný obstarávateľ môže, v súlade s § 55 ods. 1 druhá veta zákona, vyhodnotiť splnenie podmienok účasti aj u ďalších uchádzačov v poradí.
  3. Komisia vyhodnotí ponuku uchádzača, ktorý sa umiestnil ako prvý v poradí na základe kritéria na vyhodnotenie ponúk z hľadiska splnenia požiadaviek verejného obstarávateľa na predmet zákazky a splnenia podmienok účasti a vylúči ponuku, ktorá nespĺňa požiadavky na predmet zákazky a podmienky účasti uvedené v oznámení o vyhlásení verejného obstarávania, v týchto súťažných podkladoch a v iných dokumentoch poskytnutých verejným obstarávateľom. Ak dôjde k vylúčeniu uchádzača, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

### Vyhodnotenie splnenia podmienok účasti uchádzačov

* 1. Komisia bude pri vyhodnotení splnenia podmienok účasti postupovať v súlade s § 39, § 40 a § 152 ZVO.
  2. Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti v zmysle § 37 ZVO.
  3. Komisia vyhodnotí splnenie podmienok účasti uchádzačov podľa § 40 s použitím ustanovenia § 66 ods. 7 písm. b) Zákona: „ ... vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk“. V súlade s § 55 ods. 1 Zákona verejný obstarávateľ vyhodnotí splnenie požiadaviek na predmet zákazky u uchádzača, ktorý sa umiestnil na prvom mieste v poradí. Verejný obstarávateľ môže, v súlade s § 55 ods. 1 druhá veta zákona, vyhodnotiť splnenie podmienok účasti aj u ďalších uchádzačov v poradí.
  4. Tohto verejného obstarávania sa nemôžu zúčastniť hospodárske subjekty so sídlom v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike.
  5. Verejný obstarávateľ vylúči kedykoľvek z verejného obstarávania uchádzača v prípadoch podľa § 40 ods. 6 a 7 zákona, a tiež v prípade, že uchádzač má sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike. Verejný obstarávateľ môže vylúčiť kedykoľvek počas verejného obstarávania uchádzača v prípadoch podľa § 40 ods. 8 zákona.
  6. Verejný obstarávateľ dáva hospodárskym subjektom na vedomie, že bude postupovať podľa čl. 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/576 z 8. apríla 2022, ktorým sa zakazuje zadávanie verejných zákaziek nasledujúcim osobám, subjektom alebo orgánom alebo pokračovanie v ich plnení s nasledujúcimi osobami, subjektmi a orgánmi:

1. ruský štátny príslušník alebo fyzická alebo právnická osoba, subjekt alebo orgán

usadení v Rusku,

1. právnická osoba, subjekt alebo orgán, ktoré z viac ako 50 % priamo alebo nepriamo

vlastní subjekt uvedený v písmene a) tohto odseku, alebo

1. právnická alebo fyzická osoba, subjekt alebo orgán, ktoré konajú v mene alebo na

základe pokynov subjektu uvedeného v písmene a) alebo b) tohto odseku, vrátane subdodávateľov, dodávateľov alebo subjektov, ktorých kapacity sa využívajú v zmysle smerníc o verejnom obstarávaní, ak na nich pripadá viac ako 10 % hodnoty zákazky.

### Oprava chýb

* 1. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada uchádzača prostriedkami elektronickej platformy JOSEPHINE o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní alebo oprava položkového rozpočtu, ak celková cena ponuky zostane zachovaná a ak oprava položkového rozpočtu nemá vplyv ani na iné kritérium na vyhodnotenie ponúk.
  2. Zrejmé matematické chyby, zistené pri vyhodnocovaní ponúk, budú opravené v prípade:
     1. rozdielu medzi sumou uvedenou číslom a sumou uvedenou slovom; platiť bude suma uvedená správne,
     2. rozdielu medzi jednotkovou cenou a celkovou cenou, ak uvedená chyba vznikla dôsledkom nesprávneho násobenia jednotkovej ceny množstvom; platiť bude správny súčin jednotkovej ceny a množstva,
     3. preukázateľne hrubej chyby pri jednotkovej cene v desatinnej čiarke; platiť bude jednotková cena s opravenou desatinnou čiarkou, celková cena položky bude odvodená od takto opravenej jednotkovej ceny,
     4. nesprávne spočítanej sumy vo vzájomnom súčte alebo medzisúčte jednotlivých položiek; platiť bude správny súčet, resp. medzisúčet jednotlivých položiek a pod.
  3. O každej vykonanej oprave bude uchádzač bezodkladne upovedomený. Uchádzač bude v takom prípade požiadaný o vysvetlenie ponuky podľa § 53 ods. 1 Zákona a o predloženie súhlasu   
     s vykonanou opravou prostredníctvo systému JOSEPHINE.
  4. V prípade ak z ponuky uchádzača vyplýva viac rôznych návrhov na plnenie toho istého kritéria na vyhodnotenie ponúk, verejný obstarávateľ bude pri vyhodnocovaní ponuky obsahujúcej viac návrhov na plnenie toho istého kritéria na vyhodnotenie ponúk postupovať v zmysle Výkladového stanoviska č. 1/2021 Úradu pre verejné obstarávanie (ďalej len „úrad“).
  5. Ak uchádzač predloží mimoriadne nízku ponuku, komisia bude postupovať v súlade s § 53 ods. 2 a ods. 4 zákona.
  6. Ak sa pri určitej zákazke javí ponuka ako mimoriadne nízka vo vzť ahu k tovaru, stavebným prácam alebo službe, komisia písomne požiada uchádzača o vysvetlenie týkajúce sa tej časti ponuky, ktoré sú pre jej cenu podstatné.

## Časť VI.

## Prijatie ponuky

### Informácie o výsledku vyhodnotenia ponúk

* 1. Verejný obstarávateľ po vyhodnotení ponúk, po skončení posupu podľa § 55 ods. 1 a po odoslaní všetkých oznámení o vylúčení uchádzača, bezodkladne oznámi všetkým dotknutým uchádzačom, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile verejného obstarávateľa a v systéme JOSEPHINE. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu a uchádzač, ktorý podal námietky proti vylúčeniu, pričom úrad o námietkach zatiaľ právoplatne nerozhodol. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. V informácii o výsledku vyhodnotenia ponúk uvedie najmä identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk, výsledok vyhodnotenia splnenia podmienok účasti u úspešného uchádzača a lehotu, v ktorej môže byť doručená námietka.

### Uzavretie Dohody

* 1. Uzavretá Dohoda nesmie byť v rozpore s týmito SP a s ponukou predloženou úspešným uchádzačom alebo uchádzačmi.
  2. Verejný obstarávateľ nesmie uzavrieť Dohodu s uchádzačom, ktorý má povinnosť zapisovať sa do registra partnerov verejného sektora[[1]](#footnote-2) a nie je zapísaný v registri partnerov verejného sektora.[2](http://www.zakonypreludi.sk/zz/2015-343/znenie-20170201#f4439933)
  3. Verejný obstarávateľ nesmie uzavrieť Zmluvu/Dohodu s uchádzačom, ktorého subdodávateľ a subdodávateľ podľa osobitného predpisu,[1](http://www.zakonypreludi.sk/zz/2015-343/znenie-20170201#f4439932)  majú povinnosť zapisovať sa do registra partnerov verejného sektora[1](http://www.zakonypreludi.sk/zz/2015-343/znenie-20170201#f4439932) a nie sú zapísaní v registri partnerov verejného sektora.[2](http://www.zakonypreludi.sk/zz/2015-343/znenie-20170201#f4439933)
  4. Verejný obstarávateľ nesmie uzavrieť Dohodu s uchádzačom, ktorý má povinnosť zapisovať sa do registra partnerov verejného sektora[1](http://www.zakonypreludi.sk/zz/2015-343/znenie-20170201#f4439932)a ktorého konečným užívateľom výhod zapísaným v registri partnerov verejného sektora je
     + 1. prezident Slovenskej republiky,
       2. člen vlády,
       3. vedúci ústredného orgánu štátnej správy, ktorý nie je členom vlády,
       4. vedúci orgánu štátnej správy s celoslovenskou pôsobnosťou,
       5. sudca Ústavného súdu Slovenskej republiky alebo sudca,
       6. generálny prokurátor Slovenskej republiky alebo prokurátor,
       7. verejný ochranca práv,
       8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,
       9. štátny tajomník,
       10. generálny tajomník služobného úradu,
       11. prednosta okresného úradu,
       12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
       13. predseda vyššieho územného celku.
  5. Verejný obstarávateľ nesmie uzavrieť Dohodu s uchádzačom, ktorého subdodávateľ a subdodávateľ podľa osobitného predpisu[1](http://www.zakonypreludi.sk/zz/2015-343/znenie-20170201#f4439932) , majú povinnosť zapisovať sa do registra partnerov verejného sektora[1](http://www.zakonypreludi.sk/zz/2015-343/znenie-20170201#f4439932), majú v registri partnerov verejného sektora zapísaného konečného užívateľa výhod, ktorým je osoba podľa bodu 29.5.
  6. Dohoda s úspešným uchádzačom, ktorého ponuka bola prijatá, bude uzavretá najskôr jedenásty (11) deň odo dňa odoslania informácie o výsledku vyhodnotenia ponúk podľa § 55 Zákona, ak nebudú uplatnené revízne postupy, pri dodržaní postupu stanoveného v ustanovení § 56 Zákona.
  7. Úspešný uchádzač alebo uchádzači sú povinní poskytnúť verejnému obstarávateľovi riadnu súčinnosť potrebnú na uzavretie Dohody tak, aby mohla byť uzavretá do desiatich (10) pracovných dní odo dňa uplynutia lehoty podľa § 56 ods. 2 až 4 Zákona, ak boli na jej uzavretie písomne vyzvaní prostredníctvom komunikačného rozhrania  systému JOSEPHINE. Úspešný uchádzač alebo uchádzači, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „register partnerov verejného sektora“) alebo ich subdodávatelia, ktorí majú povinnosť zapisovať sa do registra partnerov verejného sektora sú povinní na účely poskytnutia riadnej súčinnosti potrebnej na uzavretie Dohody mať v registri partnerov verejného sektora zapísaných konečných užívateľov výhod.
  8. Ak úspešný uchádzač alebo uchádzači odmietnu uzavrieť Dohodu alebo nie sú splnené povinnosti podľa bodu 29.3 časti A.1 Pokyny pre uchádzačov týchto SP, verejný obstarávateľ môže uzavrieť Dohodu s uchádzačom alebo uchádzačmi, ktorí sa umiestnili na nasledujúcom mieste v poradí.
  9. Uchádzač alebo uchádzači, ktorí sa umiestnili na nasledujúcom mieste v poradí, sú povinní splniť povinnosť podľa bodu 29.3 časti A.1 Pokyny pre uchádzačov týchto SP a poskytnúť verejnému obstarávateľovi riadnu súčinnosť, potrebnú na uzavretie Dohody tak, aby mohla byť uzavretá do 10 pracovných dní odo dňa, keď boli na jej uzavretie písomne vyzvaní prostredníctvom komunikačného rozhrania  systému JOSEPHINE.
  10. Verejný obstarávateľ môže v Oznámení určiť, že lehota uvedená v bodoch 29.3 až 29.4 je dlhšia ako 10 pracovných dní.
  11. **Povinnosť byť zapísaný v registri partnerov verejného sektora sa nevzťahuje** na toho, komu majú byť **jednorazovo poskytnuté finančné prostriedky neprevyšujúce sumu 100 000 eur** alebo na toho, komu majú byť poskytnuté viaceré čiastkové alebo opakujúce sa plnenia, ktorých hodnota **v úhrne neprevyšuje sumu 250 000 eur,** to neplatí, ak výšku štátnej pomoci alebo investičnej pomoci nemožno v čase zápisu do registra partnerov verejného sektora určiť.
  12. **Úspešný uchádzač je povinný predložiť najneskôr v lehote stanovenej vo výzve na poskytnutie riadnej súčinnosti podpísanú Dohodu vrátane všetkých jej príloh.** Pri predkladaní Dohody   
      v listinnej podobe je uchádzač povinný predložiť päť (5) rovnopisy/rovnopisov Dohody. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  13. Verejný obstarávateľ **vyžaduje, aby úspešný uchádzač v  Dohode najneskôr v čase jej uzavretia uviedol údaje o všetkých známych subdodávateľoch,** údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. (Príloha č. 1 Zoznam subdodávateľov a podiel subdodávok k časti B.3 Obchodné podmienka plnenia predmetu zákazky). Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  14. **V prípade, že úspešným uchádzačom je skupina dodávateľov**, úspešný uchádzač je povinný najneskôr v lehote stanovenej vo výzve na poskytnutie riadnej súčinnosti **predložiť relevantný doklad preukazujúci splnenie podmienky uvedenej v bode 18.5 tejto časti súťažných podkladov**. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  15. V prípade, že je úspešným uchádzačom skupina dodávateľov a Dohoda s verejným obstarávateľom bude na strane úspešného uchádzača podpísaná splnomocnenou osobou/osobami, úspešný uchádzač je povinný predložiť najneskôr v lehote stanovenej vo výzve na poskytnutie riadnej súčinnosti plnú moc splnomocnenej osoby/osôb, pričom v nej musí byť výslovne uvedené oprávnenie splnomocnenej osoby/ osôb na podpis Dohody (ak takáto plná moc nebola predložená uchádzačom v rámci ponuky). Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  16. Povinnosť mať zapísaných konečných užívateľov výhod v registri partnerov verejného sektora sa vzťahuje na každého člena skupiny dodávateľov.
  17. Verejný obstarávateľ si vyhradzuje právo neprijať ponuky uchádzačov, ktoré budú cenovo prevyšovať predpokladanú hodnotu zákazky, t.j. ktorých najnižšia cena bude vyššia ako plánované finančné prostriedky verejného obstarávateľa na predmet zákazky.

### Zrušenie verejného obstarávania

* 1. Verejný obstarávateľ zruší verejné obstarávanie alebo jeho časť, ak:

1. ani jeden uchádzač alebo záujemca nesplnil podmienky účasti vo verejnom obstarávaní a uchádzač alebo záujemca neuplatnil námietky v lehote podľa Zákona,
2. nedostal ani jednu ponuku,
3. ani jedna z predložených ponúk nezodpovedá požiadavkám určeným podľa § 42 Zákona alebo § 45 Zákona a uchádzač nepodal námietky v lehote podľa Zákona,
4. jeho zrušenie nariadil úrad.
   1. Verejný obstarávateľ môže zrušiť verejné obstarávanie alebo jeho časť aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa požadovať, aby vo verejnom obstarávaní pokračoval, najmä ak sa zistilo porušenie tohto Zákona, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota.
   2. Verejný obstarávateľ je povinný bezodkladne upovedomiť všetkých uchádzačov alebo záujemcov o zrušení verejného obstarávania zákazky alebo jeho časti s uvedením dôvodu a oznámiť postup, ktorý použije pri zadávaní zákazky na pôvodný predmet zákazky.
   3. Verejný obstarávateľ v oznámení o výsledku verejného obstarávania uvedie, či zadávanie zákazky bude predmetom opätovného uverejnenia.

### Ochrana osobných údajov

* 1. Verejný obstarávateľ si dovoľuje upozorniť, že v priebehu predmetného verejného obstarávania dochádza k spracúvaniu osobných údaov dotknutých osôb v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a s vybranými ustanoveniami zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.
  2. Verejný obstarávateľ si dovoľuje upozorniť uchádzačov, aby pri príprave ponúk a v priebehu verejného obstarávania dbali na povinnosti vyplývajúce z GDPR.

**Prílohy - povinné:**

Príloha č. 1 k časti A.1 - Všeobecné informácie o uchádzačovi

Príloha č. 2 k časti A.1 - Jednotný európsky dokument

Príloha č. 3 k časti A.1 - Čestné vyhlásenie podľa článku 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení Nariadenia Rady (EÚ) č. 2022/579 z 8. apríla 2022

Príloha č. 4 k časti A.1 - Vyhlásenie uchádzača

Príloha č. 5 k časti A.1 - Čestné vyhlásenie uchádzača podľa § 32 ods. 7. zákona o verejnom obstarávaní

**Prílohy – nepovinné, ak sa uplatňuje:**

Príloha č. 6 k časti A.1 - Čestné vyhlásenie skupiny dodávateľov

Príloha č. 7 k časti A.1 - Plná moc pre jedného z členov skupiny dodávateľov, konajúcu za skupinu dodávateľov

Príloha č. 8 k časti A.1 - Zoznam dôverných informácií

**A.2 kritériá na vyhodnotenie ponúk a spôsob ich uplatnenia**

1. **Určenie kritéria**

1.1 Ponuky uchádzačov sa budú vyhodnocovať v súlade s § 44 ods. 3 písm. c) Zákona, a teda na základe **najnižšej ceny** za celý predmet zákazky.

1.2 Jediným kritériom na vyhodnotenie ponúk je navrhovaná **cena za celý predmet zákazky (Veľkoplošné opravy + Lokálne opravy spolu) v EUR bez DPH** podľa toho, na ktorú časť/časti predkladá ponuku.

1. **Definícia kritéria**

2.1 Cena za celý predmet zákazky predstavuje celkovú cenu za stavebné práce, ktoré uskutoční zhotoviteľ na základe plnenia predmetu zákazky v rozsahu, vyhotovení, technickej špecifikácii a parametroch v súlade s opisom predmetu zákazky uvedeným v časti B.1 Opis predmetu zákazky týchto SP, a ktorá zahŕňa náklady na všetky materiály, technológie, práce, skúšky atď., ktoré sú podľa technicko-kvalitatívnych požiadaviek, technických a legislatívnych noriem nevyhnutné na riadne zhotovenie a odovzdanie diela, ako aj všetky ostatné náklady súvisiace so stavebnými prácami, vrátane nákladov na dopravu a predznačenie. Toto kritérium na vyhodnotenie ponúk a spôsob ich uplatnenia je pre všetky časti predmetu zákazky rovnaké.

2.2 Cena za celý predmet zákazky je vypočítaná a vyjadrená podľa časti B.2 Spôsob určenia ceny týchto SP.

1. **Pravidlá uplatnenia stanovených kritérií na vyhodnotenie ponúk**

3.1 Hodnotenie ponúk uchádzačov je dané pridelením príslušného poradia podľa posudzovaných údajov uvedených v jednotlivých ponukách, týkajúcich sa navrhovanej ceny za dodanie predmetu zákazky.

3.2 Poradie uchádzačov sa určí porovnaním výšky navrhnutých ponukových cien za dodanie predmetu zákazky vyjadrených v eurách, uvedených v jednotlivých ponukách uchádzačov pre danú časť/časti v zmysle určenej definície kritéria.

3.3 Úspešný uchádzač bude ten, ktorý sa podľa zostaveného poradia pre danú časť/časti v zmysle stanoveného kritéria na vyhodnotenie ponúk, na základe najnižšej ceny, umiestni na prvom mieste.

1. **Spôsob uvedenia návrhu na plnenie**
   1. Uchádzačov Návrh na plnenia kritéria bude uvedený v **Prílohe č. 1 k časti A.2 Návrh na plnenie kritéria** týchto SP. Uchádzač tabuľku **nevypĺňa,** jednotlivé hodnoty, podľa toho, na ktorú časť/časti predkladá ponuku, budú **vyplnené automaticky,** po vyplnení jednotkových cien v Prílohe č. 1 Veľkoplošné opravy – PONÚKANÁ CENA k časti B.2 Spôsob určenia ceny týchto SP a Prílohe č. 2 Lokálne opravy – PONÚKANÁ CENA k časti B.2 Spôsob určenia ceny týchto SP uchádzačom, na základe zabudovaného vzájomného prepojenia medzi danými prílohami.

**Príloha:**

Príloha č. 1 k časti A.2 pre časť 1. - Návrh na plnenie kritéria

Príloha č. 1 k časti A.2 pre časť 2. - Návrh na plnenie kritéria

Príloha č. 1 k časti A.2 pre časť 3. - Návrh na plnenie kritéria

Príloha č. 1 k časti A.2 pre časť 4. - Návrh na plnenie kritéria

Príloha č. 1 k časti A.2 pre časť 5. - Návrh na plnenie kritéria

Príloha č. 1 k časti A.2 pre časť 6. - Návrh na plnenie kritéria

Príloha č. 1 k časti A.2 pre časť 7. - Návrh na plnenie kritéria

Príloha č. 1 k časti A.2 pre časť 8. - Návrh na plnenie kritéria

**A.3 PODMIENKY ÚČASTI**

**PODMIENKY ÚČASTI VO VEREJNOM OBSTARÁVANÍ TÝKAJÚCE SA OSOBNÉHO POSTAVENIA, FINANČNÉHO A EKONOMICKÉHO POSTAVENIA, TECHNICKEJ SPÔSOBILOSTI ALEBO ODBORNEJ SPÔSOBILOSTI**

**Podmienky účasti vo verejnom obstarávaní týkajúce sa osobného postavenia podľa § 32 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov:**

Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

1. Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia podľa § 32 ods. 1 ZVO, ktorých splnenie preukazuje podľa § 32 ods. 2 ZVO v spojení   
   s § 152 ZVO.
2. Podľa § 32 ods.7 zákona, podmienky účasti podľa odseku 1 písm. a) musí spĺňať aj iná osoba ako osoba podľa odseku 1 písm. a), ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa prvej vety preukazuje uchádzač alebo záujemca verejnému obstarávateľovi alebo obstarávateľovi predložením čestného vyhlásenia alebo vyhlásenia podľa odseku 5, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky alebo   
   v žiadosti o účasť. V čestnom vyhlásení alebo vyhlásení uchádzač alebo záujemca uvedie zoznam osôb podľa prvej vety.
3. Podľa § 32 ods. 8 zákona, za osobu podľa odseku 7 sa považuje osoba, ktorá má rozhodujúci vplyv na činnosť uchádzača alebo záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač alebo záujemca spravuje, pričom rozhodujúcim vplyvom sa rozumie, ak iná osoba podľa odseku 7
4. vlastní väčšinu akcií alebo väčšinový obchodný podiel u uchádzača alebo záujemcu,

b) má väčšinu hlasovacích práv u uchádzača alebo záujemcu,

c) má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo záujemcu alebo,

d) má právo vykonávať rozhodujúci vplyv na základe dohody uzavretej s uchádzačom alebo záujemcom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.

1. Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
2. Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.
3. Skupina dodávateľov preukazuje splnenie podmienok účasti týkajúcich sa osobného postavenia za každého člena skupiny osobitne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.
4. Verejný obstarávateľ nie je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii).
5. Hospodársky subjekt môže predbežne nahradiť doklady na preukázanie splnenia podmienok účasti Jednotným európskym dokumentom podľa § 39 ZVO. Uchádzač vyplní časti I. až III. JED-u a môže vyplniť len oddiel α: GLOBÁLNY ÚDAJ PRE VŠETKY PODMIENKY ÚČASTI časti IV. JED-u bez toho, aby musel vyplniť iné oddiely časti IV. JED-u.
6. Podrobnosti k podmienkam účasti osobného postavenia a ich preukazovanie sú uvedené v § 32 ZVO.

**Podmienky účasti uchádzačov vo verejnom obstarávaní týkajúce sa technickej spôsobilosti alebo odbornej spôsobilosti v zmysle § 34 ZVO.**

Uchádzač v ponuke predloží nasledovné informácie a dokumenty, ktorými preukazuje technickú spôsobilosť alebo odbornú spôsobilosť:

1. **Podľa § 34 ods. 1 písm. b) ZVO:**

Zoznam stavebných prác **rovnakého alebo podobného charakteru** ako je predmet zákazky\*, uskutočnených za predchádzajúcich 5 rokov od vyhlásenia verejného obstarávania (ďalej len „rozhodné obdobie“) s uvedením cien, miest a lehôt uskutočnenia stavebných prác.

Zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom:

* 1. bol verejný obstarávateľ alebo obstarávateľ podľa ZVO, dokladom je referencia; ak referencia nebola vyhotovená podľa § 12, dokladom môže byť aj vyhlásenie uchádzača alebo záujemcu o ich uskutočnení, doplnené dokladom, preukazujúcim ich uskutočnenie,
  2. bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ; ak také potvrdenie uchádzač nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

\* Pod stavebnými prácami rovnakého alebo podobného charakteru ako je predmet zákazky sa rozumie: frézovanie a pokládka hutnených asfaltových zmesí na cestách s triedou dopravného zaťaženia I – II v rovnakom alebo podobnom rozsahu a technickej zložitosti ako je predmet zákazky.

Uchádzač predloží len referencie uskutočnených stavebných prác, ktoré realizoval priamo on alebo člen skupiny dodávateľov.

1. **Podľa § 34 ods. 1 písm. c) ZVO:**

Údaje o **technikoch alebo technických orgánoch**, tých, ktorí sú zodpovední za kontrolu kvality bez ohľadu na to, v akom zmluvnom vzťahu sú k uchádzačovi, a na ktorých sa môže uchádzač obrátiť so žiadosťou o vykonanie týchto prác.

1. **Podľa § 34 ods. 1 písm. d) ZVO:**

Opis technického vybavenia, študijných a výskumných zariadení a opatrení použitých uchádzačom alebo záujemcom na zabezpečenie kvality.

1. **Podľa § 34 ods. 1 písm. g) ZVO:**

Údaje o vzdelaní a odbornej praxi riadiacich zamestnancov, osobitne osôb zodpovedných za riadenie stavebných prác s doložením dokladu o odbornej spôsobilosti pre vedenie uskutočňovania stavieb v zmysle § 45 ods.1 písm. b) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov pre činnosť **stavbyvedúceho** alebo ekvivalent. Uchádzač predloží sken požadovaných dokladov.

1. **Podľa § 34 ods. 1 písm. j) ZVO:**

Údaje o strojovom a technickom vybavení, ktoré má uchádzač k dispozícii na uskutočnenie stavebných prác.

1. Ak uchádzač preukazuje technickú spôsobilosť alebo odbornú spôsobilosť podľa § 34 ods. 3 ZVO, preukazuje túto skutočnosť písomnou zmluvou, uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, z ktorej musí vyplývať záväzok osoby, že poskytne svoje kapacity počas celého trvania zmluvného vzťahu a zároveň musí spĺňať všetky ostatné požiadavky uvedené v ustanovení § 34 ods. 3 ZVO.
2. Skupina dodávateľov preukazuje splnenie podmienok účasti týkajúcich sa technickej spôsobilosti alebo odbornej spôsobilosti spoločne.
3. Hospodársky subjekt môže predbežne nahradiť doklady na preukázanie splnenia podmienok účasti Jednotným európskym dokumentom podľa § 39 ZVO a poskytne verejnému obstarávateľovi na požiadanie doklady, ktoré čestným vyhlásením nahradil.
4. Uchádzač, ktorý použije JED vyplní časti I. až III. JED-u a môže vyplniť len oddiel α: GLOBÁLNY ÚDAJ PRE VŠETKY PODMIENKY ÚČASTI časti IV JED-u bez toho, aby musel vyplniť iné oddiely časti IV JED-u.

**Minimálna požadovaná úroveň štandardov:**

1. **III. 1.3) Technická a odborná spôsobilosť, bod 1:**

Uchádzač musí preukázať realizáciu stavebných prác uskutočnených za rozhodné obdobie s rovnakým alebo podobným charakterom a rozsahom ako predmet zákazky. Podmienkou účasti je **objem prác realizovaný za posledných 5 rokov**, ktoré sa rátajú spätne odo dňa vyhlásenia verejného obstarávania **v celkovom objeme:**

- pre časť 1., časť 3., pre časť 4., pre časť 6., pre časť 7. a pre časť 8 **min. 18 000 t resp. 150 000 m2 hutnených asfaltových zmesí**, z toho aspoň jednu zákazku v celkovom objeme **min. 1200 t resp. 10 000 m2 hutnených asfaltových zmesí.**

- pre časť 2. a pre časť 5. **min. 12 000 t resp. 100 000 m2 hutnených asfaltových zmesí**, z toho aspoň jednu zákazku v celkovom objeme **min. 1200 t resp. 10 000 m2 hutnených asfaltových zmesí.**

Do tohto množstva sa budú započítavať len objednávateľom potvrdené zmluvy.

V prípade dokladov, ktoré sú vyjadrené **v inej mene ako Euro**, je potrebné na prepočítanie tejto meny na euro použiť kurz Európskej centrálnej banky (ECB), resp. kurz Národnej banky Slovenska, ak ECB nestanovuje daný kurz, aktuálny v posledný deň príslušného kalendárneho roku, v ktorom došlo ku skutočnosti, rozhodujúcej pre preukázanie splnenia predmetnej podmienky účasti, t. j. v ktorom sa referencia realizovala. Doklady, ktorými uchádzač preukazuje splnenie podmienok účasti, ktoré sú vyjadrené v inej mene ako Euro, uchádzač predloží v pôvodnej mene a v mene Euro, s uvedením hodnoty kurzu, na základe ktorého došlo k ním vykonanému prepočtu.

V prípade realizácie stavieb, ktorých začiatok alebo koniec nespadá do rozhodného obdobia, je uchádzač povinný preukázať potvrdením objednávateľa/odberateľa alebo iným dokladom, že požadovaná minimálna výška objemu realizovaných prác bola realizovaná v rozhodnom období.

V zozname uskutočnených stavebných prác uchádzač uvedie názov/obchodné meno zmluvného partnera, adresu jeho sídla/miesta podnikania, názov a stručný opis uskutočnených stavebných prác, cenu a údaje na kontaktnú osobu zmluvného partnera (odberateľa), ktorému službu poskytol u ktorého je možné overiť skutočnosti uvedené v zozname.

**2. III. 1.3) Technická a odborná spôsobilosť, bod 2:**

Údaje o vzdelaní a odbornej praxi **osoby zodpovednej za kontrolu kvality min. úplne stredné vzdelanie a prax min. 5 rokov preukázanú pracovným životopisom, z ktorého bude zrejmá účasť min. na jednom projekte pri stavbách dopravnej infraštruktúry (diaľnice, rýchlostné cesty, cesty I. triedy, stavby železníc) na pozícii pracovník zodpovedný za kontrolu kvality**

**3. III. 1.3) Technická a odborná spôsobilosť, bod 3:**

Fotokópia **certifikátu akreditovaného laboratória**, ktoré bude vykonávať kontrolu kvality, s rozsahom udelenej akreditácie.

Minimálny rozsah udelenej akreditácie je potrebné preukázať na nasledujúce druhy skúšok:

Asfaltové zmesi:

* Obsah asfaltu a zrnitosť
* Objemová hmotnosť a medzerovitosť
* Odolnosť proti trvalým deformáciám

Konštrukčné vrstvy:

* Objemová hmotnosť vrstiev
* Nerovnosť vrstiev

**4. III. 1.3) Technická a odborná spôsobilosť, bod 4:**

**Stavbyvedúci** musí mať **minimálne päť (5) rokov praxe** v stavebníctve so zameraním na predmet zákazky, z toho **min. tri (3) roky** vo funkcii stavbyvedúceho, ktorú uchádzač preukáže pracovným životopisom **podpísaným** príslušnou odborne spôsobilou osobou.

Verejný obstarávateľ prijme aj iný obsahom a rozsahom rovnocenný doklad, vydaný príslušnou inštitúciou v inom štáte, predložený uchádzačom preukazujúci požadovanú skutočnosť.

**5. III. 1.3) Technická a odborná spôsobilosť, bod 5:**

Zoznam o dispozícii uchádzača technickými prostriedkami, potrebnými na plnenie Rámcovej dohody a uvedením umiestnenia (lokalizácie) obaľovacej súpravy, v ktorej budú vyrábané asfaltové zmesi pre plnenie predmetu obstarávania.

Minimálne požadované strojové a technické vybavenie:

* Fréza vybavená bezdotykovým nivelačným systémom
* Finišer s automatickým nivelačným zariadením, nastaviteľnou a vyhrievanou rozprestieracou doskou s vibračným a hutniacim rámom
* Valce vibračné
* Nákladné autá na prepravu asfaltovej zmesi
* Zametač
* Stroj na zálievky – zariadenie na ohrev a aplikáciu asfaltových zálievok
* Rezačka na priečne zafrézovanie frézovanej plochy
* Distribútor spájacieho postreku

Uchádzač predloží zoznam strojného vybavenia, ktoré má priamo on alebo člen skupiny dodávateľov k dispozícii na uskutočnenie stavebných prác, resp. ak má uchádzač alebo člen skupiny dodávateľov zabezpečené strojné vybavenie formou lízingu alebo má strojné vybavenie v nájme, uvedie túto skutočnosť v zozname strojného vybavenia pri podaní ponuky a zároveň v ponuke predloží zmluvu/-y, v zmysle ktorej/-ých má na strojné vybavenie zabezpečený lízing alebo ich má v nájme.

# B.1 OPIS PREDMETU ZÁKAZKY

1. **Opis a rozsah zákazky je uvedený v prílohe, ktorá je neoddeliteľnou súčasťou časti B.1 súťažných podkladov:**

Realizácia predmetu zákazky sa vykonáva za každý úsek samostatne. Podrobný rozsah prác a všeobecné požiadavky pre kompletné splnenie predmetu zákazky je popísaný v časti B.1 Opis predmetu zákazky, ponúkané ceny Veľkoplošné opravy a Lokálne opravy, kde je podrobne rozpísaný objem prác.

1. **Ostatné požiadavky na predmet zákazky:**

Verejný obstarávateľ **požaduje** od uchádzačov **do ponuky** **uviesť:**

* + **umiestnenie** (lokalizáciu) **obaľovacej súpravy**, v ktorej budú vyrábané asfaltové zmesi,
  + **hodinové výkony** obalenej asfaltovej zmesi predmetnej **obaľovacej súpravy** ([tkp\_06\_2019.pdf (ssc.sk)](https://www.ssc.sk/files/documents/technicke-predpisy/tkp/tkp_06_2019.pdf) **)** bod 9.1),
  + **dĺžku v km** od **obaľovacej súpravy** do najvzdialenejšieho bodu cesty/ciest, ktorá/é je/sú uvedená/é v bode 4 tejto časti SP,
  + **dopravnú trasu (**napríklad: z bodu A (**obaľovacia súprava** ) do bodu B po komunikáci X, ďalej do bodu C po komunikácii Y, do bodu D (**opravovaný úsek cesty=** najvzdialenejší bod cestnej komunikácie od obaľovacej súpravy)**),**

**trvanie cesty v minútach plného nákladného auta od obaľovacej súpravy do najvzdialenejšieho bodu cesty,** [**tkp\_06\_2019.pdf (ssc.sk)**](https://www.ssc.sk/files/documents/technicke-predpisy/tkp/tkp_06_2019.pdf) **bod. 9.2). Neuvádzať čas jazdy z maps.google.com a pod. – program ráta s osobným autom. Čas treba primerane upraviť na nákladné auto a bežnú intenzitu dopravy.**

Príloha č. 1 k časti B.1 - Opis predmetu zákazky (*zároveň príloha č. 4 k Rámcovej dohode)*

# B.2 SPÔSOB URČENIA CENY

1. Cena za vykonanie predmetu zákazky bude stanovená v súlade so zákonom č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR č. 87/1996 Z. z., ktorou sa vykonáva zákon o cenách.
2. Celková cena, t.j. cena za celý predmet zákazky bude predstavovať náklady na dopravu, všetky materiály, technológie, práce, skúšky atď., ktoré sú podľa zadávacej dokumentácie, technicko-kvalitatívnych podmienok, technických a legislatívnych noriem nevyhnutné na zhotovenie diela a jeho uvedenie do prevádzky.

3. **Uchádzač vyplní** **jednotkové ceny** **v eurách maximálne na dve desatinné miesta** **pre všetky položky** uvedené v **Prílohe č. 1** Veľkoplošné opravy – PONÚKANÁ CENA pre časť 1, a/alebo pre časť 2, a/alebo pre časť 3, a/alebo pre časť 4, a/alebo pre časť 5, a/alebo pre časť 6, a/alebo pre časť 7, a/alebo pre časť 8, k časti B.2, podľa toho pre ktorú časť/časti predkladá ponuku, v**Prílohe č**. **2** Lokálne opravy – PONÚKANÁ CENA pre časť 1, a/alebo pre časť 2, a/alebo pre časť 3, a/alebo pre časť 4, a/alebo pre časť 5, a/alebo pre časť 6, a/alebo pre časť 7, a/alebo pre časť 8, k časti B.2, podľa toho pre ktorú časť/časti predkladá ponuku **v súlade** **s** **Prílohou č. 3** Veľkoplošné a lokálne opravy – POPIS POLOŽIEK pre časť 1, a/alebo pre časť 2, a/alebo pre časť 3, a/alebo pre časť 4, a/alebo pre časť 5, a/alebo pre časť 6, a/alebo pre časť 7, a/alebo pre časť 8, k časti B.2, podľa toho pre ktorú časť/časti predkladá ponuku, Množstvá uvedené v prílohách č. 1 až 2 k tejto časti súťažných podkladov budú slúžiť iba pre účely vyhodnotenia verejnej súťaže, verejný obstarávateľ bude v jednotlivých rokoch platnosti Rámcovej dohody vychádzať z potrieb opráv podľa technického stavu vozovky a finančných možností.

1. Uchádzač vyplňuje **len vyžltené bunky**, do ostatných buniek nesmie zasahovať. Cena sa vyplňuje bez medzier pri tisícoch. Ceny predloží vo formáte \*xls./\*xlsx. a v tlačenej forme podpísané zodpovednými osobami, zodpovedá za to, že ceny v elektronickej a tlačenej forme sa zhodujú.
2. Uchádzač je povinný oceniť všetky položky, ktoré sú v Špecifikácií ceny – PONÚKANÁ CENA v závislosti od toho, na ktorú časť/ti predkladá ponuku, označené na ocenenie primeranou cenou.
3. Cena diela bude tvorená súčtom všetkých medzisúčtov súčinov objednaných množstiev a zmluvných jednotkových cien uvedených v **Prílohe č. 1** Veľkoplošné opravy – PONÚKANÁ CENA pre časť 1, a/alebo pre časť 2, a/alebo pre časť 3, a/alebo pre časť 4, a/alebo pre časť 5, a/alebo pre časť 6, a/alebo pre časť 7, a/alebo pre časť 8, k časti B.2, podľa toho pre ktorú časť/časti predkladá ponuku, v**Prílohe č**. **2** Lokálne opravy – PONÚKANÁ CENA pre časť 1, a/alebo pre časť 2, a/alebo pre časť 3, a/alebo pre časť 4, a/alebo pre časť 5, a/alebo pre časť 6, a/alebo pre časť 7, a/alebo pre časť 8, k časti B.2, podľa toho pre ktorú časť/časti predkladá ponuku.
4. Žiadna zmena zdroja alebo vlastnosti ktoréhokoľvek materiálu nebude dôvodom na zmenu jednotkovej ceny. Verejný obstarávateľ si vyhradzuje právo neprijať ponuky uchádzačov, ktoré budú cenovo prevyšovať predpokladanú hodnotu zákazky, t.j. ktorých najnižšia cena bude vyššia ako plánované finančné prostriedky verejného obstarávateľa na predmet zákazky.
5. Verejný obstarávateľ si vyhradzuje právo na predloženie kalkulácií, rozborov, rozpisov jednotkových cien z ponuky uchádzača a to v prípade, že táto jednotková cena vykazuje výrazný rozdiel oproti ostatným uchádzačom alebo oproti obvyklým trhovým cenám.
6. Uchádzač bude akceptovať zníženie celkovej ceny aj v prípade, že časť predmetu zákazky sa na podnet verejného obstarávateľa nebude realizovať.
7. Prijaté jednotkové ceny sú záväzné pre uzatvorenie RD, stanovené v súlade s ponukou uchádzača. Pokrývajú všetky zmluvné záväzky, sú pevné a nemenné počas trvania RD

**Ocenenie nových cien stavebných prác po podpise Rámcovej dohody:**

Pre ocenenie nových prác, pre ktoré neboli dohodnuté zmluvné jednotkové ceny predloží zhotoviteľ cenové kalkulácie aj s podkladmi pre ich výpočet. Zhotoviteľ predloží databázu oceňovacích podkladov spracovanú najneskôr ku dňu vypracovania novej jednotkovej ceny. Kalkulačný vzorec použitý pre kalkulovanie a databázy oceňovacích podkladov budú spracované v strojnopočítačovej metóde EXCEL, ktoré predloží zhotoviteľ objednávateľovi.

1. Pri tvorbe jednotkovej ceny novej práce sú nasledovné možnosti:

a) jednotková cena je vytvorená z pôvodnej položky (uvedenej v zmluve) zámenou len niektorej jej časti, napr. zámenou materiálu, strojov atď.

b) jednotková cena je vytvorená matematickou metódou interpolácie alebo extrapolácie, (použiť **hlavne** pre položky oceňujúce vrstvy, kde hrúbka je určujúci prvok).

c) jednotková cena je vytvorená ako nová, bez možnosti použitia bodov a), b).

1. Podkladom pre vytvorenie a odsúhlasenie novej jednotkovej ceny bude cenová agenda, predložená zhotoviteľom a ktorá obsahuje:

a) **kalkulačný vzorec** - pre tvorbu jednotkových cien stavebných prác vykonávaných vlastnými kapacitami musí byť použitý kalkulačný vzorec stanovený obstarávateľom nasledovne:

Jednotková cena = priame náklady (PN-materiál, mzdy, stroje, doprava)+ režijné náklady (R) vo výške 13,2% z PN + zisk vo výške 2,6% (z PN +R)

b) **ocenenie materiálov** - preukázané cez cenové doklady (faktúry, cenové ponuky a podobne).

c) **databázy oceňovacích nástrojov** – strojov a mechanizmov, dopravy, ľudskej práce; tarify a sadzby - databázy budú spracované vo formáte \*.xls, alebo \*.xlsx a 1x predložené v \*.pdf v slovenskom jazyku potvrdené oprávnenou osobou.

d) **cenový dopad na stavbu** – vypracovaný na základe požadovaných jednotkových cien schválený zodpovednými pracovníkmi NDS a.s.

e) **kompletné definovanie položky**, ktoré pozostáva z čísla , názvu, mernej jednotky (podľa triednika TSP) a kalkulácie jednotkovej ceny (podľa predloženého rozboru ekonomickej oprávnenosti nákladov)

f) **podrobný popis položky a rozbor spotreby** (množstvo práce, materiálov, druhovosti a nasadenia strojov a dopravy, ktorý je podkladom pre kalkuláciu ekonomicky oprávnených nákladov) **odsúhlasený zodpovednými pracovníkmi NDS a.s.**

V prípade zmeny Všeobecnej položky činnostnej Zhotoviteľ preukáže ekonomicky oprávnené náklady cez cenové doklady (napr. faktúra) a koordinačnú činnosť cez hodinovú zúčtovaciu sadzbu a počet hodín, ale max. do výšky 3,9% z predložených nákladov. Počet hodín bude preukázaný cez zápisnice, stavebný denník, atď. s podrobným popisom činnosti. Ak sa jedná o všeobecnú položku finančnú, Zhotoviteľ má nárok len na ekonomicky oprávnené náklady preukázané cez cenové doklady (napr. zmluva o poistení stavby, faktúra za poplatky) bez koordinačnej činnosti. Koordinačnou činnosťou sa rozumie pokrytie nákladov zhotoviteľa potrebných na koordináciu s ostatnými zúčastnenými na stavbe, zabezpečenie všetkých opatrení nevyhnutných k plneniu harmonogramu a úspešnému odovzdaniu diela.

Na stavebné práce, ktoré Zhotoviteľ bude vykonávať formou poddodávky mu budú priznané ekonomicky oprávnené náklady (cenové ponuky, faktúry a iné) a náklady na koordinačnú činnosť (definícia koordinačnej činnosti je uvedená v bode 3 tohto bodu) cez hodinovú sadzbu a počet hodín, ale max. do výšky 3,9% z ceny poddodávky. Počet hodín bude preukázaný cez zápisnice, stavebný denník, atď s podrobným popisom činnosti. Pri prácach, ktoré Zhotoviteľ zabezpečuje podzhotoviteľom, si Objednávateľ vyhradzuje právo požiadať Zhotoviteľa o predloženie podrobnej kalkulácie podzhotoviteľa (podľa bodu 8. tejto časti SP), ktorá bude spracovaná v zmysle zákona č. 18/1996 Z.z. o cenách v znení neskorších predpisov v režime ekonomicky oprávnených nákladov a Zhotoviteľ je povinný ich Objednávateľovi predložiť. Spôsob výberu podzhotoviteľa bude vydokladovaný minimálne 3 cenovými ponukami.

Prílohy k časti B.2:

Príloha č. 1 - Veľkoplošné opravy - PONÚKANÁ CENA pre:

Časť 1.: Opravy vozoviek v správe SSÚD 1 Malacky

Časť 2.: Opravy vozoviek v správe SSÚD 2 Bratislava

Časť 3.: Opravy vozoviek v správe SSÚD 3 Trnava

Časť 4.: Opravy vozoviek v správe SSÚR 1 Galanta

Časť 5.: Opravy vozoviek v správe SSÚR 6 Čadca a SSÚD 6 Martin

Časť 6.: Opravy vozoviek v správe SSÚD 8 Liptovský Mikuláš a SSÚD 9 Mengusovce

Časť 7.: Opravy vozoviek v správe SSÚD 10 Beharovce a SSÚD 11 Prešov

Časť 8.: Opravy vozoviek v správe SSÚR 2 Nová Baňa a SSÚR 3 Zvolen

Príloha č. 2 - Lokálne opravy - PONÚKANÁ CENA pre:

Časť 1.: Opravy vozoviek v správe SSÚD 1 Malacky

Časť 2.: Opravy vozoviek v správe SSÚD 2 Bratislava

Časť 3.: Opravy vozoviek v správe SSÚD 3 Trnava

Časť 4.: Opravy vozoviek v správe SSÚR 1 Galanta

Časť 5.: Opravy vozoviek v správe SSÚR 6 Čadca a SSÚD 6 Martin

Časť 6.: Opravy vozoviek v správe SSÚD 8 Liptovský Mikuláš a SSÚD 9 Mengusovce

Časť 7.: Opravy vozoviek v správe SSÚD 10 Beharovce a SSÚD 11 Prešov

Časť 8.: Opravy vozoviek v správe SSÚR 2 Nová Baňa a SSÚR 3 Zvolen

Príloha č. 3 - Popis položiek. Veľkoplošné a lokálne opravy pre:

Časť 1.: Opravy vozoviek v správe SSÚD 1 Malacky

Časť 2.: Opravy vozoviek v správe SSÚD 2 Bratislava

Časť 3.: Opravy vozoviek v správe SSÚD 3 Trnava

Časť 4.: Opravy vozoviek v správe SSÚR 1 Galanta

Časť 5.: Opravy vozoviek v správe SSÚR 6 Čadca a SSÚD 6 Martin

Časť 6.: Opravy vozoviek v správe SSÚD 8 Liptovský Mikuláš a SSÚD 9 Mengusovce

Časť 7.: Opravy vozoviek v správe SSÚD 10 Beharovce a SSÚD 11 Prešov

Časť 8.: Opravy vozoviek v správe SSÚR 2 Nová Baňa a SSÚR 3 Zvolen

# B.3 OBCHODNÉ PODMIENKY DODANIA PREDMETU ZÁKAZKY

Verejný obstarávateľ požaduje predložiť návrh rámcovej dohody s nižšie uvedenými údajmi:

**RÁMCOVÁ DOHODA**

Číslo zhotoviteľa: Číslo objednávateľa:

uzatvorená podľa § 83 zákona č. 343/2015 o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) a

§ 536 a nasl. Obchodného zákonníka v znení neskorších predpisov (ďalej len „**Obchodný zákonník**“)

(ďalej len „**rámcová dohoda**“ alebo „**dohoda**“)

na predmet zákazky

**Oprava vozoviek v správe NDS, a.s. pre časť** (*doplní uchádzač v závislosti od toho, na ktorú časť predmetu zákazky predkladá ponuku*)

**medzi:**

**Objednávateľom:**

|  |  |
| --- | --- |
| **Názov:** | **Národná diaľničná spoločnosť a.s.** |
| **Právna forma:** | akciová spoločnosť,  zapísaná v obchodnom registri Mestského súdu Bratislava III, Oddiel Sa, Vložka č. 3518/B |
| **Sídlo:** | Dúbravská cesta 14, 841 04 Bratislava |
| **Štatutárny orgán:** | Ing. Filip Macháček, predseda predstavenstva a generálny riaditeľ  PhDr. Rastislav Droppa, podpredseda predstavenstva |
| **IBAN:**  **SWIFT kód:** | SK95 8180 0000 0070 0069 4593  SPSRSKBA |
| **IČO:** | 35 919 001 |
| **IČ DPH** | SK 2021937775 |
| **DIČ:** | 2021937775 |

(ďalej len „**objednávateľ**“)

**a**

**Zhotoviteľom:**

**Názov:** [doplniť]

**Právna forma:** [doplniť]

**Sídlo:** [doplniť]

**Štatutárny orgán:**[doplniť]

**Osoby oprávnené na rokovanie**

**- vo veciach zmluvných:**[doplniť]

**- vo veciach technických:**[doplniť]

**- vo veciach cenových:** [doplniť]

**Bankové spojenie:** [doplniť]

**IBAN:** [doplniť]

**SWIFT kód:** [doplniť]

**IČO:** [doplniť]

**DIČ:** [doplniť]

**IČ DPH:** [doplniť]

**Tel.:**[doplniť]

(ďalej len „**zhotoviteľ**“)

(objednávateľ a zhotoviteľ ďalej spolu aj ako „**strany rámcovej dohody**“ alebo „**strany dohody**“)

**Článok I**

**Predmet rámcovej dohody**

* 1. Predmetom rámcovej dohody je stanovenie podmienok spolupráce medzi stranami rámcovej dohody, a to záväzok zhotoviteľa počas platnosti rámcovej dohody vykonať pre objednávateľa dielo podľa jeho požiadaviek v súlade s ustanoveniami tejto rámcovej dohody, súťažnými podkladmi a písomnými objednávkami objednávateľa a dielo dokončené riadne, včas a bez vád odovzdať objednávateľovi a záväzok objednávateľa zaplatiť zhotoviteľovi za vykonané dielo dohodnutú cenu diela.
  2. Dielom v zmysle tejto rámcovej dohody sa rozumejú stavebné práce identifikované prostredníctvom klasifikácie produkcie: CPV 45233000-9. Konštrukcie a práce vrchnej stavby ciest, diaľnic, na predmet zákazky: „**Oprava vozoviek v správe NDS, a. s. pre časť [doplniť]“** , ktorá sa podľa rozsahu porúch delí na:
* veľkoplošné opravy – opravy jednotlivých plôch veľkosti nad 200 m2,
* lokálne opravy – opravy plôch veľkosti do 200 m2,

a to všetko podľa technicko-kvalitatívnych podmienok uvedených v časti B.1 súťažných podkladov – Opis predmetu zákazky (ďalej spolu len „**dielo**“), ktorý tvorí prílohu č. 4 tejto rámcovej dohody (ďalej len „**príloha č. 4**“).

Na účely tejto rámcovej dohody sa každý objekt realizácie prác určený v jednotlivých objednávkach považuje za samostatné dielo, na ktoré sa v prípadoch ustanovených v rámcovej dohode vzťahujú samostatné ustanovenia dohody (ďalej aj ako „**objekt**“ alebo „**samostatné dielo**“ ).

Pre vylúčenie pochybností, predmetom jednej objednávky môže byť viac objektov, pričom každý objekt je stanovený konkrétnym staničením, harmonogramom prác a konkrétnym výkazom výmer.

* 1. Rozsah diela – zhotoviteľ sa zaväzuje dielo vykonať v rozsahu a spôsobom uvedeným v príslušných objednávkach vystavených objednávateľom počas platnosti rámcovej dohody.
  2. Špecifikácia druhu a rozsahu prác, miesto plnenia a ďalšie podmienky budú špecifikované v písomných objednávkach vystavených objednávateľom počas trvania rámcovej dohody, ktoré budú tvoriť súčasť tejto dohody.
  3. Ak sa pri realizácii diela, resp. samostatného diela vyskytne požiadavka naviac prác a/alebo nových prác oproti vystavenej objednávke, akákoľvek takáto zmena rozsahu diela, resp. samostatného diela musí byť písomne odsúhlasená objednávateľom formou zápisu v stavebnom denníku. V prípade potreby naviac prác podľa tohto bodu dohody sa následne zmluvné strany zaväzujú začať rokovanie o doobjednaní naviac prác. Ak sa zmluvné strany dohodnú na naviac prácach, objednávateľ je povinný doručiť zhotoviteľovi „doobjednávku“ k príslušnej objednávke. Na doobjednávku sa primerane vzťahujú ustanovenia o objednávke podľa Čl. II tejto dohody, vrátane povinnosti zhotoviteľa potvrdiť doobjednávku. Zmenu obsahu (nové práce) predmetu plnenia, ktorá nebola predvídateľná v čase uzatvorenia tejto dohody, je možné vykonať buď uzatvorením dodatku k rámcovej dohode alebo zadaním novej zákazky postupom zadávania zákazky podľa ZVO.

**Článok II**

**Objednávka**

1. Zhotoviteľ sa zaväzuje samostatné dielo vykonať na základe a v súlade s písomnými objednávkami objednávateľa a v súlade s ustanoveniami tejto rámcovej dohody vrátane jej príloh.
2. Písomnú objednávku podľa tejto rámcovej dohody zašle objednávateľ zhotoviteľovi minimálne 14 (štrnásť) kalendárnych dní pred plánovaným termínom začiatku realizácie prác.

V objednávke bude uvedené najmä:

* špecifikácia druhu a rozsahu prác;
* označenie úseku pozemnej komunikácie, na ktorom sa samostatné dielo vykoná;
* termín začatia realizácie samostatného diela, ak v rámcovej dohode ďalej nie je uvedené inak;
* lehota vykonania samostatného diela;
* mená zamestnancov objednávateľa poverených kontrolou a preberaním prác (vrátane osoby technického dozoru).

Objednávateľ si vyhradzuje právo termín začatia realizácie samostatného diela upresniť, t. j. zmeniť oproti termínu začatia realizácie samostatného diela uvedenému v objednávke, a to v zmysle platného povolenia čiastočného obmedzenia premávky, elektronickou formou (e-mailom) osobami objednávateľa uvedenými v prílohe č. 5 k tejto dohode – Zoznam oprávnených osôb (ďalej len „**príloha č. 5**“). V prípade lokálnych opráv, pri ktorých nie je potrebné zabezpečenie čiastočného obmedzenia dopravy, bude termín realizácie samostatného diela uvedený v objednávke.

1. Zhotoviteľ je povinný začať vykonávať samostatné dielo v termíne podľa bodu 2.2 tohto článku dohody. Zhotoviteľ je povinný písomne - zápisom do stavebného denníka a súčasne e-mailom na adresy osôb objednávateľa uvedených v prílohe č. 5 oznámiť objednávateľovi vznik akejkoľvek udalosti, ktorá bráni alebo sťažuje vykonanie samostatného diela (alebo jeho časti) riadne a včas, a to bez zbytočného odkladu, najneskôr však do 3 (troch) kalendárnych dní od identifikovania tejto udalosti. Zhotoviteľ sa nedostáva do omeškania s vykonaním samostatného diela v prípade, ak nastanú skutočnosti označované ako „vyššia moc“, t. j. objektívne právne skutočnosti, ktoré nie sú závislé na stranách dohody, ani ich strany dohody nedokážu ovplyvniť, napr. živelné pohromy atď. Pre vylúčenie pochybností, na účely rámcovej dohody sa za vyššiu moc nepovažuje štrajk zamestnancov niektorej strany rámcovej dohody alebo zmena ekonomických pomerov niektorej strany rámcovej dohody alebo subdodávateľa.
2. Ak nastanú okolnosti vyššej moci uvedené v bode 2.3 tohto článku rámcovej dohody, strany dohody posunú termíny plnenia o dobu zodpovedajúcu trvaniu týchto okolností a odstránenia ich následkov. Zhotoviteľ je zároveň povinný preukázať, akým spôsobom a počas akej doby mu vyššia moc bránila vo výkone diela, resp. samostatného diela.
3. Zhotoviteľ je povinný objednávku potvrdiť a kópiu potvrdenej objednávky doručiť späť objednávateľovi v lehote 5 (piatich) kalendárnych dní odo dňa jej doručenia. Zhotoviteľ je súčasne povinný oznámiť objednávateľovi osoby zhotoviteľa zodpovedné za plnenie rámcovej dohody v rámci príslušnej objednávky (vrátane oprávnenia podpisovať zápisy v stavebnom denníku).
4. Zhotoviteľ je povinný na základe písomného požiadania objednávateľa uskutočneného elektronickou formou (e-mailom) osobami uvedenými v prílohe č. 5 tejto dohody, do 5 (piatich) pracovných dní od doručenia takejto požiadavky zaslať podrobný harmonogram postupu a trvania prác, ktorý vypracuje v zmysle Čl. VII bod 7.2 dohody a prílohy č. 4 dohody.
5. Rozsah kompetencií zamestnancov objednávateľa poverených kontrolou a preberaním prác je nasledovný:

* odovzdanie staveniska formou zápisu v stavebnom denníku;
* kontrola vykonávania diela, resp. samostatného diela;
* preberanie samostatného diela;
* koordinovanie prác počas vykonávania samostatného diela;
* kontrola nakladania s odpadmi;
* ďalšie, ak sú uvedené v tejto rámcovej dohode.

**Článok III**

**Čas a spôsob plnenia rámcovej dohody**

1. Táto rámcová dohoda sa uzatvára na dobu určitú, a **to na 48 mesiacov** odo dňa nadobudnutia jej účinnosti alebo do vyčerpania sumy prijatej v ponuke úspešného uchádzača, v závislosti od toho, ktorá skutočnosť nastane skôr.
2. Termíny realizácie prác podľa jednotlivých objednávok vystavených objednávateľom počas trvania tejto rámcovej dohody budú zhotoviteľovi oznámené spôsobom uvedeným v Čl. II bod 2.2 článku rámcovej dohody.
3. Objednávateľ po schválení plánu opráv písomne oznámi zhotoviteľovi plánované **veľkoplošné opravy** pre príslušný kalendárny rok. Rozsah opráv na príslušný kalendárny rok uvedený v predmetnom oznámení objednávateľa je predpokladaný, nezáväzný (zo strany zhotoviteľa nenárokovateľný) a objednávateľ je oprávnený ho počas príslušného kalendárneho roka zmeniť. O zmene rozsahu je objednávateľ povinný elektronickou formou upovedomiť zhotoviteľa, ktorý je povinný harmonogram postupu a trvania prác uvedený v Článku II bod 2.6 rámcovej dohody zosúladiť s uvedenou zmenou.

**Článok IV**

**Celková cena diela a jednotkové ceny**

* 1. Celková cena za vykonanie predmetu plnenia (diela) v zmysle rámcovej dohody sa stanoví ako súčet cien za samostatné diela podľa konkrétnych objednávok, ktorých výška sa stanoví ako súčet súčinov jednotkových cien uvedených v prílohe č.1 **Oprava vozoviek v správe NDS, a. s., Časť** [*doplní uchádzač v závislosti od toho, na ktorú časť predmetu zákazky predkladá ponuku*] **– Veľkoplošné opravy – JEDNOTKOVÉ CENY** rámcovej dohody (ďalej len „**príloha č. 1**“) a prílohe č. 2 **Oprava vozoviek v správe NDS, a. s., Časť** [*doplní uchádzač v závislosti od toho, na ktorú časť predmetu zákazky predkladá ponuku*] **– Lokálne opravy – JEDNOTKOVÉ CENY** rámcovej dohody (ďalej len „**príloha č. 2**“) a skutočne vykonaných množstiev prác.
  2. Celková cena predmetu plnenia (diela) v zmysle rámcovej dohody počas celej doby trvania tejto rámcovej dohody nesmie prekročiť sumu uvedenú v ponuke úspešného uchádzača [*doplní uchádzač v závislosti od toho, na ktorú časť predmetu zákazky predkladá ponuku*],- EUR bez DPH (slovom: [doplniť] EUR).
  3. Cena diela je stanovená v zmysle zákona č. 18/1996 Z. z. o cenách v znení neskorších predpisov (ďalej len „**zákon o cenách**“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách. Cena diela je stanovená v súlade s ponukou zhotoviteľa, v súlade s prílohou č. 4 a zahŕňa všetky náklady a hotové výdavky spojené s riadnym vykonaním diela.
  4. Cena samostatného diela podľa konkrétnej objednávky bude tvorená súčtom súčinov objednaných množstiev a zmluvných jednotkových cien uvedených v prílohe č. 1 a v prílohe č. 2 rámcovej dohody.

4.5 Cena diela môže byť v zmysle zákona o cenách a § 546 a nasl. Obchodného zákonníka upravená podľa skutočne realizovaného množstva a druhu prác v súlade so záznamami v stavebnom denníku a súčasne v súlade so ZVO, podľa jednotkových cien uvedených v ponuke zhotoviteľa v rámci postupu verejného obstarávania.

1. Jednotkové ceny uvedené v jednotlivých objednávkach predstavujú jednotkové ceny podľa prílohy č. 1 a prílohy č. 2 rámcovej dohody, vyhotovenej na základe ponuky zhotoviteľa v rámci postupu verejného obstarávania a pokrývajú všetky zmluvné záväzky a všetky náležitosti nevyhnutné na riadne vykonanie a odovzdanie diela v rozsahu podľa tejto rámcovej dohody, vystavených objednávok a súťažných podkladov.
2. V prípade vzniku potreby nových prác (t.j. prác, pre ktoré neboli dohodnuté zmluvné jednotkové ceny pri podpise tejto rámcovej dohody), budú pri ich ocenení strany dohody postupovať podľa časti B.2 súťažných podkladov, ktoré tvoria súčasť tejto rámcovej dohody.

**Článok V**

**Podmienky valorizačnej indexácie**

1. Jednotkové ceny uvedené v ponuke zhotoviteľa sú pevné a nemenné počas celej doby trvania rámcovej dohody. Po uplynutí kalendárneho roka odo dňa nadobudnutia účinnosti rámcovej dohody je zhotoviteľ povinný požiadať objednávateľa o zazmluvnenie valorizačnej indexácie formou dodatku, a to v prípade, ak zhotoviteľ vykonával a/alebo fakturoval stavebné práce (samostatné diela) v príslušných kvartáloch uplynulého kalendárneho roka. Zhotoviteľ pošle písomný návrh dodatku objednávateľovi akonáhle bude odsúhlasený index v zmysle bodu 5.4 tohto článku rámcovej dohody (po vyhotovení zápisu o výške valorizačného indexu) na odsúhlasenie vo formáte word, vrátane všetkých príloh spojených s formálno-právnym uzavretím dodatku. Strany rámcovej dohody berú na vedomie, že dodatok sa bude vyhotovovať, vždy v nasledujúcom kalendárnom roku bez ohľadu na časový interval začiatku plnenia rámcovej dohody ako jeden sumarizačný dodatok za predchádzajúci kalendárny rok. Strany rámcovej dohody berú na vedomie, že aplikáciou valorizačného indexu nedôjde k zmene celkovej hodnoty pôvodnej rámcovej dohody.
2. Pri výpočte valorizačného indexu sa strany rámcovej dohody zaväzujú použiť ***Metodický pokyn Ministerstva dopravy a výstavby SR č. 19/2022, ktorým sa stanovuje mechanizmus úpravy ceny v dôsledku zmien nákladov pri projektoch opravy a údržby, výstavby, modernizácie a rekonštrukcie inžinierskych stavieb a budov účinného odo dňa 8.6.2022*** (ďalej len „**Metodický pokyn MDaV SR**“)*,*a to v jeho plnom rozsahu. Metodický pokyn MDaV SR je neoddeliteľnou prílohou č. 6 rámcovej dohody a neoddeliteľnou prílohou č. 7 je Tabuľka údajov o úpravách ceny v dôsledku zmien nákladov, ktorá slúži ako vzor pre vyhľadávanie zdrojov pre výpočet indexov.
3. K prvému uplatneniu mechanizmu indexácie dochádza najskôr po 2 (dvoch) kvartáloch nasledujúcich po kvartáli, v ktorom uplynula lehota na predkladanie ponúk do verejného obstarávania.
4. Zhotoviteľ je povinný postupovať v zmysle bodu 5.2 tohto článku rámcovej dohody a požiadať objednávateľa formou písomnej žiadosti o prerokovanie valorizačného indexu doloženého jeho výpočtom za príslušné obdobie, a to každý kvartál najneskôr do 14 (štrnástich) kalendárnych dní od zverejnenia na web-stránke Štatistického úradu SR. Po odsúhlasení predloženého valorizačného indexu v 2 (dvoch) origináloch (jeden pre objednávateľa a jeden pre zhotoviteľa) bude vyhotovený zápis o výške valorizačného indexu za príslušné obdobie kvartál, ktorý za objednávateľa podpíšu osoby oprávnené rokovať o veciach cenových v zmysle prílohy č. 5.
5. V prípade, že zhotoviteľ poruší povinnosti uvedené v bodoch 5.1 a 5.4 tohto článku rámcovej dohody, má objednávateľ nárok na zaplatenie zmluvnej pokuty vo výške 0,05% (päť stotín percenta) z fakturovanej celkovej ceny jednotlivých objednávok v príslušnom kalendárnom roku za každý deň omeškania a to až do predloženia žiadosti o prerokovanie valorizačného indexu podľa bodu 5.4 tohto článku rámcovej dohody alebo do účinnosti odstúpenia od rámcovej dohody v zmysle nasledujúcej vety tohto bodu tohto článku rámcovej dohody v prípade, ak by valorizačná indexácia upravovala ceny za príslušné obdobie, ktoré má byť upravené dodatkom nadol. Objednávateľ je zároveň oprávnený okamžite odstúpiť od rámcovej dohody, pričom odstúpenie je účinné dňom jeho doručenia do sídla objednávateľa.
6. Valorizačný index je zhotoviteľ povinný uviesť na príslušnej faktúre s tým, že článok VI rámcovej dohody sa vzťahuje na podmienky fakturácie valorizačného indexu.

**Článok VI**

**Platobné podmienky**

1. Zhotoviteľovi prislúcha úhrada len za skutočne vykonané práce na diele podľa konkrétnej objednávky.
2. Objednávateľ sa zaväzuje zaplatiť zhotoviteľovi dohodnutú cenu za vykonanie samostatného diela/objektu na základe faktúry vystavenej zhotoviteľom a doporučene doručenej do sídla objednávateľa. Fakturácia sa uskutoční pre každý objekt samostatne. Zhotoviteľ je oprávnený vyhotoviť a doručiť objednávateľovi faktúru až po riadnom prevzatí objektu ako samostatného diela v zmysle Čl. VIII bod 8.7 rámcovej dohody. Podkladom pre fakturáciu je technickým dozorom potvrdený súpis skutočne vykonaných prác (ďalej len „**súpis**“) vyhotovený na základe rekapitulácie uvedenej v stavebnom denníku a **odovzdávací a preberací protokol** uvedený v Čl. VIII bod 8.7 rámcovej dohody (ďalej len „**preberací protokol**“). Súpis bude potvrdený technickým dozorom po predložení protokolov zhotoviteľa o kvalite zabudovaných materiálov a zmesí (preukazné skúšky, certifikáty, resp. výsledky kontrolných skúšok). Na účely fakturácie sa za deň dodania samostatného diela považuje deň podpísania preberacieho protokolu oboma stranami dohody.
3. Práce, ktoré zhotoviteľ vykoná bez súhlasu objednávateľa alebo odchýlne od súťažných podkladov a konkrétnych objednávok zhotoviteľ nie je oprávnený fakturovať a nebudú mu uhradené. Zhotoviteľovi nevzniká nárok na zaplatenie týchto prác.
4. Z každej faktúry za vykonané práce zadrží objednávateľ 10% (desať percent) z fakturovanej sumy bez DPH (ďalej len „**zádržné**“). Táto skutočnosť bude uvedená vo faktúre. V prípade, ak zhotoviteľ odmietne po dobu plynutia záručnej doby odstrániť riadne reklamované vady diela, je zádržné určené na úhradu nákladov, ktoré objednávateľovi vznikli v súvislosti s odstránením týchto vád. V tomto prípade je objednávateľ oprávnený jednostranne započítať pohľadávku voči zhotoviteľovi so zádržným podľa ustanovení § 358 a nasl. Obchodného zákonníka. Toto právo objednávateľa nevylučuje nárok objednávateľa na náhradu škody v plnej výške.
5. Zhotoviteľ nie je oprávnený požadovať úroky alebo úroky z omeškania zo zadržaného odo dňa zadržania až do momentu uvoľnenia zádržného podľa bodov 6.6 alebo 6.7 tohto článku rámcovej dohody.
6. Zhotoviteľ má právo písomne požiadať objednávateľa o nahradenie zádržného z jednotlivých faktúr za práce realizované v príslušnom kalendárnom roku bankovými zárukami, pričom žiadosť musí byť objednávateľovi predložená od 01.11. do 15.12. príslušného kalendárneho roka, v ktorom samostatné diela/objekty vykonal. K žiadosti je zhotoviteľ povinný priložiť na odsúhlasenie súpis:

- čísiel objednávok,

- čísiel faktúr zhotoviteľa,

- preberacích protokolov,

- dielčích záručných dôb,

- dielčích čiastok predstavujúcich zádržné,

- celkový sumár zadržaných čiastok,

- posledný termín záručnej doby.

Bankovú záruku je zhotoviteľ povinný predložiť objednávateľovi najneskôr do 15.12. príslušného kalendárneho roka, v ktorom sa samostatné diela vykonali. Banková záruka musí byť vo výške sumy zodpovedajúcej súčtu celkovo zadržanej sumy (zádržného) v príslušnom kalendárnom roku a musí byť platná do momentu uplynutia poslednej záručnej doby samostatného diela vykonaného v príslušnom kalendárnom roku. Zádržné uvoľní objednávateľ do 30 (tridsať) kalendárnych dní po predložení bankovej záruky zodpovedajúcej požiadavkám uvedeným v tomto bode rámcovej dohody.

1. V prípade, ak zhotoviteľ nepožiada o zmenu zabezpečenia svojho záväzku v zmysle bodu 6.6 tohto článku rámcovej dohody a bankovú záruku nepredloží do termínu uvedeného v bode 6.6 tohto článku rámcovej dohody, zádržné objednávateľ uvoľní po uplynutí záručnej doby samostatného diela, a to do 30 (tridsať) kalendárnych dní odo dňa doručenia žiadosti zhotoviteľa adresovanej objednávateľovi, pokiaľ nenastali skutočnosti zakladajúce nárok objednávateľa na úhradu všetkých pohľadávok podľa bodu 6.8 tohto článku rámcovej dohody.
2. Zádržné a banková záruka slúžia na zabezpečenie všetkých pohľadávok objednávateľa voči zhotoviteľovi, ktoré vzniknú z tohto zmluvného vzťahu.
3. Splatnosť faktúr je 30 (tridsať) kalendárnych dní od ich doporučeného doručenia bez nedostatkov do sídla objednávateľa.
4. Faktúra musí obsahovať obligatórne náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len: „**zákon o DPH**“). Faktúra musí obsahovať aj nasledovné údaje: odvolávku na číslo rámcovej dohody, dodatku, objednávky, popis plnenia v zmysle predmetu rámcovej dohody, bankové spojenie v zmysle rámcovej dohody a musia byť k nej priložené požadované prílohy (musí byť k nej priložený preberací protokol a súpis prác v zmysle bodu 6.2 tohto článku rámcovej dohody). V prípade aplikácie ustanovenia § 69 ods. 12 pís. j) zákona o DPH musí faktúra obsahovať aj číselný kód a popis plnenia v zmysle sekcie F Nariadenia Komisie (EÚ) č. 1209/2014 z 29. októbra 2014. V prípade neaplikovania ustanovenia § 69 ods. 12 pís. j) zákona o DPH je zhotoviteľ povinný túto skutočnosť na faktúre výslovne uviesť. Ak faktúra nebude obsahovať vyššie uvedené údaje alebo k nej nebudú priložené požadované prílohy, objednávateľ je oprávnený takúto faktúru vrátiť zhotoviteľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry. Strany dohody berú na vedomie, že za správnosť údajov na faktúre je zodpovedný výhradne zhotoviteľ a nevrátenie faktúry zo strany objednávateľa sa v žiadnom prípade nemôže považovať za potvrdenie správnosti údajov na nej uvedených. V prípade, že správca dane udelí objednávateľovi akúkoľvek sankciu vyplývajúcu z nesprávnej aplikácie ustanovenia § 69 ods. 12 pís. j) zákona o DPH, je objednávateľ oprávnený na náhradu takto vzniknutej škody od zhotoviteľa v plnom rozsahu.
5. V prípade, ak je zhotoviteľ v postavení zahraničnej osoby, riadi sa zákonom o DPH.
6. Faktúra sa považuje za uhradenú dňom odpísania dlžnej sumy z účtu objednávateľa.
7. V prípade, ak objednávateľovi vznikne nárok na zľavu podľa Čl. IX bode 9.12 rámcovej dohody a uplatní si túto zľavu voči zhotoviteľovi, zhotoviteľ je povinný zohľadniť predmetnú zľavu vo faktúre v súlade s bodom 6.10 tohto článku dohody.

**Článok VII**

**Podmienky vykonávania diela**

* 1. Pred začatím prác je zhotoviteľ povinný písomne upozorniť objednávateľa formou zápisu v stavebnom denníku na nedostatky na mieste plnenia brániace riadnemu začatiu s prácami, prípadne na okolnosti, ktoré môžu ovplyvniť kvalitu diela, ak takéto existujú.
  2. Zhotoviteľ bude práce vykonávať bez prerušenia s výnimkou technologických prestávok aj v dňoch pracovného pokoja (soboty, nedele, sviatky) v súlade so súťažnými podkladmi, touto rámcovou dohodou a konkrétnymi požiadavkami objednávateľa, pričom bude v maximálnej možnej miere (s ohľadom na poveternostné – teplotné pomery) využívať čas denného svetla. **Zhotoviteľ berie na vedomie a súhlasí, že v prípade požiadavky objednávateľa bude vykonávať frézovacie práce a práce na očistení vyfrézovaného podkladu v nočných hodinách.**
  3. Na stavbe musí byť trvale prítomný zástupca zhotoviteľa, poverený riadením prác - **stavbyvedúci.**
  4. Zhotoviteľ poveruje funkciou stavbyvedúceho [doplniť] a v prípade jeho neprítomnosti [doplniť] , ktorý je oprávnený ho zastupovať pri prevzatí staveniska, zisťovaní skutočne vykonaných prác, odovzdaní samostatného diela.
  5. V prípade zmeny stavbyvedúceho počas trvania rámcovej dohody, je zhotoviteľ oprávnený zmeniť stavbyvedúceho len s predchádzajúcim písomným súhlasom objednávateľa. Objednávateľom písomne odsúhlasená osoba stavbyvedúceho je poverená výkonom funkcie až do doby ukončenia platnosti tejto rámcovej dohody, resp. do odsúhlasenia novej zmeny uvedenej osoby. Nový stavbyvedúci musí spĺňať podmienky účasti podľa ust. § 34 ods. 1 ZVO určené pre činnosť stavbyvedúceho, ktorých splnenie preukazoval zhotoviteľ vo verejnom obstarávaní. Súhlas objednávateľa nezbavuje zhotoviteľa povinnosti a zodpovednosti za činnosti stavbyvedúceho. Objednávateľ má právo požiadať zhotoviteľa o zmenu stavbyvedúceho, ak nový stavbyvedúci nespĺňa uvedené podmienky účasti.
  6. V prípade stavbyvedúceho, ktorý vykonáva činnosť v postavení samostatne zárobkovo činnej osoby a bola ním preukazovaná technická a odborná spôsobilosť v zmysle § 34 ods. 1 ZVO, je zhotoviteľ oprávnený zmeniť osobu stavbyvedúceho iba za dodržania podmienok uvedených v § 34 ods. 3 ZVO.
  7. Zhotoviteľ zodpovedá za bezpečnosť a ochranu zdravia vlastných zamestnancov, za ohrozenie bezpečnosti premávky v mieste plnenia a všetky prípadné škody, zavinené svojou činnosťou. Pri uskutočňovaní prác je povinný dodržiavať všetky súvisiace predpisy o ochrane zdravia a bezpečnosti pri práci, o bezpečnosti technických zariadení, predpisy o ochrane životného prostredia, ako aj o bezpečnosti premávky na diaľnici vyplývajúce zo zákona č. 8/2009 Z. z. o cestnej premávke v znení neskorších a súvisiacich predpisov a vyhlášky MV SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov.
  8. Odo dňa odovzdania staveniska je zhotoviteľ povinný viesť stavebný denník v zmysle zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a príslušnej vykonávacej vyhlášky. Stavebný denník musí byť trvale prístupný účastníkom vykonávania samostatného diela a kontrolným orgánom vrátane objednávateľa na stavenisku, a to v obytnom kontajnery/unimobunke, prípadne na inom mieste na stavenisku tak, aby bol stavebný denník chránený pred krádežou, poškodením alebo zničením. Vedenie stavebného denníka sa končí dňom, keď sú odstránené všetky vady a nedorobky. V prípade, ak bude rámcová dohoda podpísaná v čase účinnosti zákona č. 201/2022 Z.z. o výstavbe je zhotoviteľ povinný viesť stavebný denník k samostatnému dielu v súlade s týmto právnym predpisom, tým nie je dotknutá povinnosť zhotoviteľa zabezpečiť objednávateľovi, resp. ostatným účastníkom vykonávania samostatného diela prístup k stavebnému denníku, kedykoľvek o to požiadajú. Dňom zápisničného odovzdania staveniska zhotoviteľovi prechádza na zhotoviteľa nebezpečenstvo škody na samostatnom diele.
  9. Objednávateľ je oprávnený kontrolovať vykonávanie samostatného diela.
  10. Zhotoviteľ nevykoná žiadne zmeny samostatného diela bez predchádzajúceho písomného súhlasu technického dozoru.
  11. V prípade, ak sa množstvo prác nezhoduje s množstvom uvedeným v objednávke, je zhotoviteľ povinný na túto skutočnosť bezodkladne, ešte pred vykonaním príslušnej práce, upozorniť objednávateľa.
  12. Zhotoviteľ je povinný v plnej miere rešpektovať organizáciu dopravy podľa podmienok určenia v zmysle zákona 135/1961 Zb. o pozemných komunikáciách (cestný zákon) v znení neskorších predpisov.
  13. Zhotoviteľ je povinný organizovať práce a zo staveniska vypratať materiály a mechanizmy tak, aby nespôsobil zbytočné obmedzenie cestnej premávky.
  14. Čas pre obnovenie premávky na novopoloženom povrchu je zhotoviteľ povinný určiť zápisom v stavebnom denníku.
  15. Zhotoviteľ zodpovedá za primeraný poriadok a čistotu na stavenisku a je povinný odstraňovať na svoje náklady odpady a nečistoty vzniknuté jeho prácami.
  16. V prípade vzniku akýchkoľvek odpadov pri vykonávaní diela je zhotoviteľ zodpovedný za nakladanie s týmito odpadmi a podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „**zákon o odpadoch**“) je povinný plniť všetky svoje povinnosti, ktoré prislúchajú držiteľovi odpadu podľa príslušných ustanovení zákona o odpadoch. Jedná sa najmä nie však výlučne o povinnosti držiteľa odpadu podľa ustanovenia § 14 zákona o odpadoch, za triedenie, zaraďovanie, spôsob zhodnocovania, spôsob zneškodňovania, odovzdávanie, odvoz, zhromažďovanie, skladovanie, likvidáciu a za celkové nakladanie so všetkými odpadmi vrátane nebezpečných odpadov a zároveň § 77 zákona o odpadoch Zodpovedný zamestnanec objednávateľa poverený kontrolou selektívnej demolácie je za účelom tejto činnosti oprávnený vykonávať takúto kontrolu na stavenisku priebežne na mesačnej báze.
  17. Zhotoviteľ je zároveň povinný dodržiavať všetky povinnosti podľa vyhlášky č. 366/2015 Z .z. o evidenčnej povinnosti a ohlasovacej povinnosti (ďalej len „**vyhláška č. 366/2015 Z. z.**“), vyhlášky č. 365/2015 Z. z., ktorou sa ustanovuje Katalóg odpadov, vyhlášky č. 371/2015 Z. z., ktorou sa vykonávajú niektoré ustanovenia zákona o odpadoch, vyhlášky 344/2022 o stavebných odpadoch a dopadoch z demolácií, ktorou sa vykonávajú niektoré ustanovenia zákona o odpadoch, ako aj podľa ostatých právnych predpisov v oblasti nakladania s odpadmi. Zhotoviteľ je povinný uchovávať všetky doklady preukazujúce spôsob nakladania s odpadmi. V súlade s ust. § 2 vyhlášky 344/2022 o stavebných odpadoch z demolácií, ktorou sa vykonávajú niektoré ustanovenia zákona o odpadoch sa zhotoviteľ zaväzuje pred podpisom rámcovej dohody preukázať objednávateľovi oprávnenie nakladania s odpadmi a udržiavať ho platné počas trvania rámcovej dohody. Podmienky o fyzickom nakladaní so stavebnými odpadmi alebo odpadmi z demolácií stanovené v § 2 vyhlášky č. 344/2022 Z.z. o stavebných odpadoch a odpadoch z demolácií, sú uvedené v časti B.1 súťažných podkladov, ktorá tvorí neoddeliteľnú súčasť rámcovej dohody ako príloha č. 4 - Opis predmetu zákazky.
  18. Zhotoviteľ je povinný uchovávať všetky doklady preukazujúce spôsob nakladania s odpadom a v zmysle vyhlášky č. 366/2015 Z. z. je povinný viesť evidenciu odpadov v Evidenčnom liste odpadov. K preberaniu diela alebo akejkoľvek časti diela alebo k preberaniu akéhokoľvek iného plnenia je zhotoviteľ povinný objednávateľovi odovzdať všetky doklady preukazujúce množstvo odpadov, spôsob nakladania s odpadmi, ktoré vznikli pri vykonávaní diela alebo pri plnení rámcovej dohody, vrátane Evidenčných listov odpadov podľa vyhlášky č. 366/2015 Z. z. Doklady o množstve a spôsobe nakladania s odpadmi podľa tohto bodu je zhotoviteľ objednávateľovi povinný predložiť alebo odovzdať aj kedykoľvek na vyžiadanie objednávateľa. Zároveň je zhotoviteľ všetky doklady podľa tohto bodu vzťahujúce sa k nakladaniu s odpadom počas celého kalendárneho roka odovzdať objednávateľovi po ukončení každého kalendárneho mesiaca, najneskôr však do 20. kalendárneho dňa príslušného mesiaca.
  19. V prípade, ak objednávateľovi vznikne akákoľvek škoda v súvislosti s porušením povinností zhotoviteľa dodržiavať ustanovenia v oblasti nakladania s odpadmi podľa tohto článku rámcovej dohody, zhotoviteľ je povinný túto škodu objednávateľovi nahradiť. Škodou podľa tohto bodu sa myslí aj uloženie akejkoľvek sankcie objednávateľovi zo strany príslušných orgánov v oblasti odpadového hospodárstva za nesplnenie akejkoľvek povinnosti zhotoviteľa.
  20. Zhotoviteľ sa zaväzuje, že nebude v súvislosti s predmetom tejto dohody/ v súvislosti s vykonávaním činnosti, ktorá je predmetom tejto dohody/ zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako aj právnymi predpismi Európskej únie, a to najmä v rozpore so zákonom č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci**“), v spojení so zákonom č. 311/2001 Z.z. Zákonník práce v znení neskorších predpisov, Obchodným zákonníkom, zákonom č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, zákonom č. 461/2003 Z. z. o sociálnom poistení v znení neskorších predpisov, zákonom č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov, zákona č. 480/2002 Z. z. o azyle a o zmene a doplnení niektorých zákonov v znení neskorších predpisov, Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov.
  21. V prípade, že orgán vykonávajúci kontrolu nelegálnej práce a nelegálneho zamestnávania zistí porušenie § 7b ods. 5 zákona o nelegálnej práci, t.j. porušenie zákazu prijať prácu alebo službu, ktorú objednávateľovi na základe dohody dodáva alebo poskytuje, zhotoviteľ ako poskytovateľ služby prostredníctvom fyzickej osoby, ktorú nelegálne zamestnáva, v nadväznosti na čo bude objednávateľovi uložená pokuta, ktorú objednávateľ uhradí, objednávateľ si uplatní jej náhradu u zhotoviteľa a zhotoviteľ sa zaväzuje túto pokutu objednávateľovi nahradiť.
  22. Zhotoviteľ je pri plnení rámcovej dohody povinný dodržiavať príslušné právne predpisy v oblasti ochrany životného prostredia, a zároveň sa zaväzuje objednávateľa informovať o každom správnom alebo inom konaní týkajúcom sa porušenia povinnosti na úseku ochrany životného prostredia a poskytnúť objednávateľovi všetku potrebnú súčinnosť, všetky potrebné informácie a podklady.
  23. V prípade, ak konaním zhotoviteľa v súvislosti s plnením predmetu rámcovej dohody dôjde k porušeniu predpisov v oblasti ochrany životného prostredia, objednávateľ má nárok na zaplatenie zmluvnej pokuty vo výške 500,- EUR za každé takéto porušenie.
  24. V prípade, ak sa rámcová dohoda uzavrie pre dve strediská, práce musia byť realizované súčasne na obidvoch strediskách tak, aby bola dodržaná doba trvania prác a aby výkon prác na jednom stredisku nebol obmedzovaný z dôvodu nedostatočných kapacít zhotoviteľa na druhom stredisku.

**Článok VIII**

**Preberanie diela**

* 1. Za riadne ukončené samostatné dielo/objekt sa považuje samostatné dielo ukončené včas, bez vád a v súlade s kvalitatívnymi požiadavkami kladenými na dielo, resp. samostatné dielo podľa rámcovej dohody, resp. samostatné plnenie podľa objednávky, technicko-kvalitatívnych podmienok, v zmysle súťažných podkladov a technických noriem.
  2. Vlastnícke právo k samostatnému dielu ako aj nebezpečenstvo škody prechádza na objednávateľa dňom prevzatia samostatného diela v súlade s týmto článkom.
  3. Žiadna časť samostatného diela nesmie byť zakrytá bez súhlasu technického dozoru objednávateľa a zhotoviteľ je povinný umožniť technickému dozoru skontrolovať akúkoľvek časť samostatného diela. O odovzdaní jednotlivých konštrukčných častí samostatného diela pred ich zakrytím budú vykonané záznamy v stavebnom denníku, ktoré potvrdí svojím podpisom trvalý technický dozor objednávateľa, čo však nezbavuje zhotoviteľa zodpovednosti za prípadné vady, nedostatky alebo nedorobky. Pripravenosť na vykonanie skúšok a prebratie je zhotoviteľ povinný písomne a včas oznámiť objednávateľovi. Zástupca objednávateľa bude vyzvaný najmä k:
* prebratiu podkladu po vykonaní frézovacích prác,
* prebratiu položenej výstuže,
* prebratiu vykonania spájacieho postreku,
* prebratiu sanácie trhlín,
* prevzatiu jednotlivých častí.
  1. Preberanie samostatného diela/objektu bude vykonané v súlade s požiadavkami technicko-kvalitatívnych podmienok uvedenými v prílohe č. 4 rámcovej dohody. Samostatné dielo bude najprv prebraté do predčasného užívania – uvedenia do premávky formou podrobného zápisu v stavebnom denníku na základe vykonanej technickej prehliadky samostatného diela; v zápise o prevzatí bude uvedený stav tak, aby mohli byť čo najobjektívnejšie posúdené prípadné vady samostatného diela pri konečnom preberaní. Zápis bude podpísaný zodpovednými zástupcami oboch strán dohody (stavbyvedúci za zhotoviteľa a technický dozor za objednávateľa).
  2. Žiadosť o prevzatie samostatného diela je zhotoviteľ povinný predložiť objednávateľovi v písomnej forme, listom na adresu zodpovednej osoby v zmysle prílohy č. 5. K žiadosti je zhotoviteľ povinný doložiť doklady preukazujúce riadne vykonanie samostatného diela – „Dokumentáciu o kvalite vykonaných prác“ podľa technicko-kvalitatívnych podmienok, súťažných podkladov, odsúhlasenú laboratóriom objednávateľa, stavebný denník s rekapituláciou výmer, výkresy - geodetické zameranie, ktoré predloží zhotoviteľ objednávateľovi po vykonaní veľkoplošných opráv vozoviek a vzorovú schému skutočného vyhotovenia, ktorú zhotoviteľ predloží objednávateľovi po vykonaní lokálnych opráv, evidenčný list odpadov v zmysle Čl. VII bod 7.18 dohody.
  3. Najneskôr do 14 (štrnásť) kalendárnych dní po odovzdaní kompletných dokladov podľa bodu 8.5 tohto článku rámcovej dohody objednávateľ zvolá konanie o odovzdaní a prevzatí samostatného diela/objektu. Objednávateľ pripraví k preberaciemu konaniu „Záverečnú správu“ o celkovom hodnotení kvality vykonaných stavebných prác, ktorá bude objednávateľom vyhotovená na základe „Dokumentácie o kvalite vykonaných prác“ v zmysle bodu 8.5 tohto článku rámcovej dohody, ktorej jedno vyhotovenie odovzdá zhotoviteľovi pred začatím preberacieho konania.
  4. O odovzdaní a prevzatí samostatného diela/objektu spíšu strany dohody preberací protokol, ktorý podpíšu zo strany zhotoviteľa osoba oprávnená na rokovanie vo veciach technických a zo strany objednávateľa:

V prípade vystavenia objednávky odborom BECEP a opráv osoby oprávnené na rokovanie vo veciach technických, a to osoba zabezpečujúca technický dozor a vedúci oddelenia zabezpečujúceho vykonávanie preberaných prác.

V prípade prác vykonávaných na základe objednávky vystavenej SSÚD/SSÚR - osoby zabezpečujúce technický dozor a vedúci oddelenia správy, prevádzky a údržby resp. vedúci príslušného SSÚD/SSÚR

V prípade vystavenia objednávky odborom mostov - osoby oprávnené na rokovanie vo veciach technických, a to príslušný špecialista mostov, vedúci oddelenia zabezpečujúceho vykonávanie preberaných prác a technický dozor.

Dňom podpísania preberacieho protokolu oboma zmluvnými stranami prechádza na objednávateľa nebezpečenstvo škody na samostatnom diele.

**Článok IX**

**Záručná doba,** **zodpovednosť za vady**

* 1. Záručná doba na samostatné dielo/objekt je 36 mesiacov. Do záručnej doby sa nezapočítava čas od oznámenia vady do jej odstránenia.
  2. Záručná doba začína plynúť dňom podpísania preberacieho protokolu samostatného diela podľa Čl. VIII bod 8.7 rámcovej dohody. Počas záručnej doby zodpovedá zhotoviteľ za vady samostatného diela a je povinný ich na požiadanie objednávateľa odstrániť do 30 (tridsať) kalendárnych dní na svoje náklady, ak sa strany rámcovej dohody s prihliadnutím na povahu vady písomne nedohodnú inak.
  3. Spôsob reklamácie vady samostatného diela:

Po zistení vady samostatného diela objednávateľ túto skutočnosť bezodkladne nahlási zhotoviteľovi písomne.

Osoby oprávnené nahlasovať zhotoviteľovi vady v mene objednávateľa sú uvedené v prílohe č. 5 rámcovej dohody.

* 1. Uznanie reklamovanej vady samostatného diela je zhotoviteľ povinný objednávateľovi písomne potvrdiť do 7 (siedmich) kalendárnych dní odo dňa doručenia reklamácie, pričom v prípade neuznania reklamovanej vady, je zhotoviteľ povinný objednávateľovi oznámiť odmietnutie uznania vady s odôvodnením v rovnakej 7 (sedem) dňovej lehote. V prípade, ak zhotoviteľ nedoručí objednávateľovi písomné potvrdenie uznania/odmietnutia uznania reklamovanej vady príslušného samostatného diela v lehote do 7 (siedmich) kalendárnych dní odo dňa doručenia reklamácie, považuje sa to za súhlas s reklamovanými vadami.
  2. Zhotoviteľ je povinný bezplatne na základe písomnej požiadavky objednávateľa počas záručnej doby vykonať meranie protišmykových vlastností povrchu vozovky, resp. meranie priečnych a pozdĺžnych nerovností a predložiť výsledky merania objednávateľovi najneskôr do 21 (dvadsaťjden) kalendárnych dní od doručenia požiadavky objednávateľa. Objednávateľ je oprávnený zúčastniť sa predmetného merania; za týmto účelom je zhotoviteľ povinný termín merania písomne oznámiť objednávateľovi minimálne 3 (tri) pracovné dni pred plánovaným termínom merania, a to na e-mail osobe poverenej rokovať vo veciach technických, v zmysle prílohy č. 5 rámcovej dohody.
  3. V prípade nevyhovujúcich výsledkov merania protišmykových vlastností povrchu vozovky, resp. merania priečnych a pozdĺžnych nerovností počas plynutia záručnej doby podľa technicko-kvalitatívnych podmienok súťažných podkladov, je zhotoviteľ povinný na základe reklamácie objednávateľa odstrániť reklamovanú vadu podľa požiadaviek objednávateľa na svoje náklady a v lehote určenej objednávateľom. V prípade, že na základe reklamácie objednávateľa tak zhotoviteľ neurobí v určenej lehote, objednávateľ je oprávnený dať vadu odstrániť tretej osobe. Objednávateľ má voči zhotoviteľovi nárok na úhradu takto vzniknutých nákladov.
  4. V prípade, ak sa na opravenej vozovke pred odovzdaním a prevzatím samostatného diela (podpísaním preberacieho protokolu) alebo počas záručnej doby vyskytnú akékoľvek iné vady ako vady uvedené v bode 9.6 tohto článku rámcovej dohody, za ktoré je zodpovedný zhotoviteľ a ich podiel je **viac ako 25%** opravenej plochy, resp. vzdialenosť chybných dielčích úsekov je **menšia ako 50 metrov** – zhotoviteľ je povinný opraviť celý úsek s výskytom vád na svoje náklady a v lehote určenej objednávateľom. V prípade, ak tak neurobí, objednávateľ je oprávnený dať odstrániť vady tretej osobe. Objednávateľ má voči zhotoviteľovi nárok na úhradu takto vzniknutých nákladov. Objednávateľ je zároveň oprávnený okamžite odstúpiť od rámcovej dohody pre jej podstatné porušenie.
  5. V prípade, ak sa na opravenej vozovke pred odovzdaním a prevzatím samostatného diela (podpísaním preberacieho protokolu) alebo počas záručnej doby vyskytnú akékoľvek iné vady ako vady uvedené v bode 9.6 tohto článku rámcovej dohody, za ktoré je zodpovedný zhotoviteľ a ich podiel je **menej ako 25%** opravenej plochy, resp. vzdialenosť chybných dielčích úsekov je **väčšia ako 50 metrov,** zhotoviteľ je povinný na základe reklamácie objednávateľa odstrániť reklamovanú vadu podľa požiadaviek objednávateľa na svoje náklady a v lehote určenej objednávateľom. V prípade, ak tak neurobí, objednávateľ je oprávnený dať vady odstrániť tretej osobe. Objednávateľ má voči zhotoviteľovi nárok na úhradu takto vzniknutých nákladov. Objednávateľ je zároveň oprávnený okamžite odstúpiť od rámcovej dohody pre jej podstatné porušenie.
  6. Nedodržanie kvalitatívnych parametrov stanovených v prílohe č. 4 rámcovej dohody, ktoré ovplyvnia významnou mierou kvalitu a životnosť diela, resp. samostatného diela, bude posudzované ako nevyhovujúce a reklamovateľné, považuje sa za podstatné porušenie dohody, pričom oprávňuje objednávateľa okamžite odstúpiť od rámcovej dohody, neprevziať takéto samostatného dielo a pri odstúpení od rámcovej dohody požadovať od zhotoviteľa náhradu škody v plnej výške. Pri súčasnom nedodržaní parametrov: miera zhutnenia, obsah asfaltu v zmesi, citlivosť na vodu a odolnosť voči trvalým deformáciám má objednávateľ nárok voči zhotoviteľovi na odstránenie a opätovné položenie príslušnej asfaltovej vrstvy na náklady zhotoviteľa. V prípade, ak tak zhotoviteľ neurobí, považuje sa to za podstatné porušenie dohody. Prípadné pochybnosti a rozdielne výsledky skúšok budú riešené spoločnými skúškami alebo premeraním. V prípade nezhodných stanovísk strany dohody požiadajú o stanovisko nezávislú akreditovanú inštitúciu. Náklady na jeho vyhotovenie sú na ťarchu strany, v neprospech ktorej je záver stanoviska. Za parametre, ktoré ovplyvnia významnou mierou kvalitu a životnosť diela, resp. samostatného diela sú považované tie, ktoré už pri vizuálnom zhodnotení vykazujú závažné nedostatky, napr. strata drsnosti, nerovnosti po pokládke, vysoká alebo nízka teplota hutnenej asfaltovej zmesi, ktorá nie je v súlade s príslušnými TKP uvedenými v prílohe č. 4 rámcovej dohody, nedostatočné zhutnenie zmesi a pod.
  7. V prípade nedodržania kvalitatívnych parametrov stanovených v prílohe č. 4 rámcovej dohody, ktoré neovplyvnia významnou mierou kvalitu a životnosť diela, resp. samostatného diela, má objednávateľ okrem zákonných nárokov aj nárok voči zhotoviteľovi na predĺženie záručnej doby samostatného diela primerane podľa povahy nedostatku. Medzi takéto parametre sa radia parametre posudzované pri laboratórnych skúškach, konkrétne parametre vyhodnocované pri rozbore asfaltovej zmesi a pri odolnosti proti trvalým deformáciám. Predĺžením záručnej doby samostatného diela nezaniká nárok objednávateľa na prípadnú sankciu v zmysle Čl. X bod 10.4 rámcovej dohody.
  8. Predĺženie záručnej doby podľa bodu 9.10 tohto článku dohody sa vykoná uzavretím dodatku k rámcovej dohode.
  9. Za nerovnosti namerané na opravovanom úseku pred prevzatím samostatného diela, zavinené nedostatkami pokládky s podielom podľa bodu 9.8 tohto článku rámcovej dohody má objednávateľ nárok na zľavu z ceny diela vo výške 200,- EUR bez DPH za jednu nerovnosť od 5,01 do 10,00 mm (meranie vykonané 3 m latou) alebo od 1,91 do 3,3 m.km-1 (meranie vykonané zariadením PROFILOGRAF, krok merania 20 m). Pre nerovnosti od 10,01 mm (meranie vykonané 3 m latou) alebo od 3,31 m.km-1 (meranie vykonané zariadením PROFILOGRAF, krok merania 20 m) s podielom podľa bodu 9.8 tohto článku rámcovej dohody, platí ustanovenie bodu 9.8 tohto článku rámcovej dohody, zhotoviteľ je povinný odstrániť predmetnú vadu. V prípade nerovností od 10,01 mm (meranie vykonané 3 m latou) alebo od 3,31 m.km-1 (meranie vykonané zariadením PROFILOGRAF) vyššie, s podielom podľa bodu 9.7 tohto článku rámcovej dohody, platí postup podľa bodu 9.7 tohto článku rámcovej dohody, zhotoviteľ je povinný opraviť celý úsek s výskytom vád. Pokiaľ zhotoviteľ nebude postupovať podľa predchádzajúcich ustanovení, objednávateľ samostatné dielo neprevezme a táto skutočnosť sa považuje za podstatné porušenie rámcovej dohody, ktorá oprávňuje objednávateľa od rámcovej dohody a/alebo objednávky okamžite odstúpiť.
  10. V prípade rozporov v meraní rovinatosti povrchu vozovky sa za smerodajné meranie bude považovať meranie vykonané zariadením Profilograf, ako rozhodné a nezávislé meranie.
  11. V prípade, ak kedykoľvek pred odovzdaním a prevzatím diela (podpísaním preberacieho protokolu v zmysle Čl. VIII bod 8.7 dohody) alebo počas záručnej doby samostatného diela odmietne zhotoviteľ odstrániť vady samostatného diela riadne reklamované objednávateľom alebo vada na rovnakom mieste je opätovne viac ako jedenkrát reklamovaná, objednávateľ má právo odstúpiť od rámcovej dohody pre podstatné porušenie tejto dohody.
  12. Ak zhotoviteľ neodstráni vady v lehote určenej podľa tohto článku rámcovej dohody, je objednávateľ oprávnený dať vady odstrániť tretej osobe. Objednávateľ má voči zhotoviteľovi nárok na úhradu takto vzniknutých nákladov.
  13. Pred uplynutím záručnej doby každého samostatného diela/objektu prizve objednávateľ zhotoviteľa na hodnotenie stavu objektu, ktoré bude vykonané v poslednom mesiaci záručnej doby spoločnou prehliadkou. K prehliadke je zhotoviteľ povinný na požiadanie objednávateľa predložiť výsledky merania protišmykových vlastností povrchu vozovky, merania rovinatosti povrchu vozovky vykonané v poslednom štvrťroku trvania záručnej doby. Výsledky meraní budú vyhodnotené podľa kritérií stanovených v prílohe č. 4 rámcovej dohody. Z prehliadky bude vyhotovený Protokol o ukončení záručnej doby, v ktorom bude zhodnotený stav diela ku koncu záručnej doby.

**Článok X**

**Zmluvné sankcie**

* 1. V prípade, že zhotoviteľ nedodrží termín začiatku vykonávania samostatného diela podľa Čl. II bod 2.2 rámcovej dohody, objednávateľovi vzniká voči zhotoviteľovi nárok na zaplatenie zmluvnej pokuty vo výške 0,5% (päť desatín percenta) z ceny samostatného diela/objektu bez DPH určenej v konkrétnej objednávke za každý aj začatý deň omeškania. V prípade opätovného nedodržania termínu začiatku vykonávania samostatného diela, má objednávateľ právo okamžite odstúpiť od rámcovej dohody a/alebo objednávky z dôvodu jej podstatného porušenia. Odstúpením od rámcovej dohody a/alebo objednávky nie je dotknuté právo objednávateľa na zaplatenie zmluvnej pokuty v zmysle tohto bodu.
  2. V prípade omeškania zhotoviteľa spočívajúcom v nedodržaní lehoty ukončenia samostatného diela podľa Čl. II bod 2.2 rámcovej dohody, objednávateľovi vzniká nárok voči zhotoviteľovi na zaplatenie zmluvnej pokuty vo výške 0,5% (päť desatín percenta) z ceny samostatného diela/objektu bez DPH určenej v konkrétnej objednávke za každý aj začatý deň omeškania. V prípade opätovného nedodržania termínu ukončenia lehoty vykonania samostatného diela, má objednávateľ právo okamžite odstúpiť od rámcovej dohody a/alebo objednávky z dôvodu jej podstatného porušenia. Odstúpením od rámcovej dohody a/alebo objednávky nie je dotknuté právo objednávateľa na zaplatenie zmluvnej pokuty v zmysle tohto bodu.
  3. Zaplatením zmluvnej pokuty podľa bodov 10.1 a 10.2 tohto článku nie je dotknutý nárok objednávateľa na náhradu škody, ktorá mu vznikla prípravou a zabezpečením miesta plnenia pozostávajúcou v osadení dočasného dopravného značenia prípadne inými na vykonanie prác nadväzujúcimi činnosťami. Vyčíslený a odôvodnený nárok je zhotoviteľ povinný uhradiť.
  4. V prípade, ak kedykoľvek počas vykonávania samostatného diela objednávateľ zistí, že zhotoviteľ nedodržal kvalitatívne parametre stanovené v prílohe č. 4 rámcovej dohody a/alebo počiatočných skúšok typu alebo parametre posudzované pri laboratórnych skúškach: miera zhutnenia, obsah asfaltu v zmesi, citlivosť na vodu alebo odolnosť voči trvalým deformáciám, vzniká objednávateľovi nárok voči zhotoviteľovi na zaplatenie zmluvnej pokuty vo výške 0,5**%** (päť desatín percenta)z ceny bez DPH danej rozsahom plnenia na základe konkrétnej objednávky za každý jeden nesplnený/nedodržaný parameter. Množstvo vzoriek posudzovaných laboratóriom objednávateľa je stanovené ako polovica z množstva stanoveného v kontrolno-skúšobnom pláne predkladanom zhotoviteľom, nie však menej ako 1 vzorka z každej zabudovanej zmesi.
  5. Ak zhotoviteľ poruší ktorúkoľvek povinnosť dohodnutú v Čl. VII bod 7.1, 7.2, 7.3, 7.4, 7.5, 7.7, 7.8, 7.10, 7.11, 7.12, 7.14, 7.15, 7.16, 7.17, 7.18 rámcovej dohody Čl. XI bod 11.1, 11.3 rámcovej dohody, objednávateľovi vzniká nárok voči zhotoviteľovi na zaplatenie zmluvnej pokuty vo výške 0,5% (päť desatín percenta) z ceny bez DPH danej rozsahom plnenia na základe konkrétnej objednávky za každý zistený nedostatok samostatne, a to aj opakovanie.

1. Ak zhotoviteľ poruší ktorúkoľvek povinnosť dohodnutú v Čl. II bod 2.5, 2.6 rámcovej dohody, Čl. IX bod 9.5 rámcovej dohody, objednávateľovi vzniká voči zhotoviteľovi nárok na zaplatenie zmluvnej pokuty vo výške 0,5% (päť desatín percenta) z ceny samostatného diela/objektu bez DPH určenej v konkrétnej objednávke za každý aj začatý deň, pokiaľ porušenie povinnosti trvá.
2. V prípade, ak zhotoviteľ neodstráni reklamované vady samostatného diela v lehote podľa ktoréhokoľvek ustanovenia Čl. IX bod 9.2, 9.6, 9.7, 9.8 rámcovej dohody, objednávateľovi vzniká nárok voči zhotoviteľovi na zaplatenie zmluvnej pokuty vo výške 0,5% (päť desatín percenta) z ceny samostatného diela/objektu bez DPH určenej v konkrétnej objednávke za každý aj začatý deň omeškania.
3. Uplatnením ktorejkoľvek zmluvnej pokuty podľa tohto článku rámcovej dohody nie je dotknutý nárok objednávateľa na uplatnenie iných zmluvných sankcií vyplývajúcich z podmienok tejto rámcovej dohody a povinnosť zhotoviteľa vykonať dielo v súlade s dohodou.
4. V prípade omeškania objednávateľa so zaplatením faktúr má zhotoviteľ nárok na úrok z omeškania vo výške 0,01% (jedna stotina percenta) z dlžnej sumy za každý aj začatý deň omeškania.
5. Pre vylúčenie pochybností strany rámcovej dohody deklarujú, že zmluvné pokuty uplatnené objednávateľom voči zhotoviteľovi je možné kumulovať, t.j. že uplatnením jednej zmluvnej pokuty objednávateľom nie je dotknuté právo objednávateľa na uplatnenie akejkoľvek inej zmluvnej pokuty podľa tejto dohody.
6. Zaplatením akejkoľvek zmluvnej pokuty alebo inej paušalizovanej náhrady škody podľa tejto dohody nie je dotknutý nárok objednávateľa na náhradu škody v plnej výške v zmysle platných právnych predpisov, t.j zmluvná pokuta sa dojednáva samostatne popri prípadných nárokoch objednávateľa na náhradu škody. Vyčíslený a odôvodnený nárok je zhotoviteľ povinný uhradiť.
7. V prípade vzájomných nárokov objednávateľa a zhotoviteľa, budú strany dohody postupovať podľa ustanovení § 358 a nasl. Obchodného zákonníka.

**Článok XI**

**Subdodávatelia a Register partnerov verejného sektora**

11.1 Zhotoviteľ nesmie samostatné dielo/objekt ako celok odovzdať na vykonanie inému subjektu. Časť samostatného diela je zhotoviteľ oprávnený odovzdať na vykonanie svojmu subdodávateľovi uvedenému v Zozname subdodávateľov a podiele subdodávok, ktorý tvorí prílohu č. 3 tejto rámcovej dohody (ďalej len „**príloha č. 3**“). Súhlas objednávateľa s vykonaním diela, resp. samostatného diela prostredníctvom subdodávateľa nezbavuje zhotoviteľa povinnosti a zodpovednosti za všetky práce a činnosti subdodávateľa.

11.2 Ak sa na zhotoviteľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**zákon o registri partnerov verejného sektora**“), potom sú zhotoviteľ ako aj jeho subdodávatelia povinní dodržať túto povinnosť po celú dobu trvania tejto rámcovej dohody, pričom zhotoviteľ sa zaväzuje zabezpečiť splnenie tejto povinnosti aj zo strany subdodávateľov. V prípade porušenia povinnosti zhotoviteľa podľa predchádzajúcej vety je objednávateľ oprávnený od rámcovej dohody odstúpiť v okamihu, čo sa o tomto porušení dozvedel. Ak v súvislosti s porušením vyššie uvedenej povinnosti uloží príslušný orgán objednávateľovi akúkoľvek sankciu, zhotoviteľ je povinný túto sankciu mu v plnej výške nahradiť.

11.3 Počas trvania rámcovej dohody je zhotoviteľ oprávnený zmeniť subdodávateľa uvedeného v prílohe č. 3 rámcovej dohody výlučne formou písomného priebežne očíslovaného dodatku k tejto rámcovej dohode podľa Čl. XIII bod 13.5 rámcovej dohody. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, a to v prípade, ak mu takáto povinnosť zo zákona o registri partnerov verejného sektora vyplýva. Objednávateľ má právo odmietnuť podpísať dodatok a požiadať zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, nekvalitne realizované práce na predchádzajúcich zákazkách, nesplnenie podmienok pre výmenu subdodávateľa atď.). Zhotoviteľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať povinnosť zápisu v registri partnerov verejného sektora, a to v prípade, ak mu takáto povinnosť zo zákona o registri partnerov verejného sektora vyplýva. V prípade, ak zhotoviteľ bezodkladne neoznámi subdodávateľa, resp. ďalšieho subdodávateľa objednávateľovi, je povinný zaplatiť objednávateľovi zmluvnú pokutu vo výške 5.000,- EUR (päťtisíc eur).

11.4 V prípade, ak zhotoviteľ preukazoval splnenie podmienok účasti podľa § 34 ZVO inou osobou, je povinný pri plnení rámcovej dohody skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. V prípade nedodržania týchto povinností je zhotoviteľ povinný zaplatiť objednávateľovi zmluvnú pokutu za každé takéto porušenie vo výške 5 000,- EUR (slovom: päťtisíc EUR). Porušenie týchto povinností sa považuje za závažné porušenie tejto rámcovej dohody. Objednávateľ je zároveň oprávnený okamžite odstúpiť od tejto rámcovej dohody.

11.5 Zhotoviteľ vyhlasuje, že príloha č. 3 rámcovej dohode obsahuje aktuálne a úplné údaje v zmysle ustanovenia § 41 ods. 3, 4 ZVO. Údaje v zmysle § 41 ods. 3 ZVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „**údaje**“). Zmenu údajov akéhokoľvek aktuálneho subdodávateľa je zhotoviteľ povinný bezodkladne písomne oznámiť objednávateľovi, pričom strany rámcovej dohody sa výslovne dohodli, že na zmenu údajov nie je potrebné uzatvoriť dodatok k tejto rámcovej dohode. V prípade nesplnenia povinnosti zhotoviteľa v zmysle predchádzajúcej vety má objednávateľ nárok na zmluvnú pokutu vo výške 100,- EUR (sto eur) za každý neoznámený zmenený údaj, ako aj náhradu škody, ktorá objednávateľovi v tejto súvislosti vznikne. V dodatku k rámcovej dohode, ktorým sa mení pôvodný subdodávateľ, je zhotoviteľ povinný uviesť aktuálne a úplné údaje nového subdodávateľa.

**Článok XII**

**Ukončenie rámcovej dohody**

12.1 Táto rámcová dohoda zanikne uplynutím doby, na ktorú bola uzavretá alebo vyčerpaním sumy prijatej v ponuke úspešného uchádzača uvedenej Čl. IV bod 4.2 tejto rámcovej dohody, podľa toho, ktorá skutočnosť nastane skôr. Rámcovú dohodu ako aj jednotlivé objednávky je možné ukončiť písomnou dohodu strán rámcovej dohody, písomným odstúpením od rámcovej dohody alebo objednávky niektorou stranou rámcovej dohody alebo písomnou výpoveďou objednávateľa. Ukončením rámcovej dohody alebo objednávky akýmkoľvek spôsobom nie sú dotknuté práva objednávateľa súvisiace so zádržným a bankovou zárukou v zmysle Čl. VI rámcovej dohody, s plynutím záručnej doby a zodpovednosťou za vady, vzťahujúce sa na všetky už vykonané a prevzaté samostatné diela na základe konkrétnych objednávok, zmluvnými pokutami a zodpovednosťou za škodu.

12.2 V prípade zániku rámcovej dohody alebo objednávky dohodou strán dohody, táto zaniká dňom uvedeným v tejto dohode (ďalej len „**deň zániku rámcovej dohody alebo objednávky dohodou**“). V tejto dohode sa upravia aj vzájomné nároky strán rámcovej dohody vzniknuté z plnenia zmluvných povinností alebo z ich porušenia druhou stranou rámcovej dohody ku dňu zániku rámcovej dohody alebo objednávky dohodou.

1. Objednávateľ má právo okamžite písomne odstúpiť od rámcovej dohody alebo objednávky v prípade podstatného porušenia tejto rámcovej dohody zhotoviteľom.
2. Na účely tejto rámcovej dohody sa za podstatné porušenie rámcovej dohody zhotoviteľom považuje najmä:
3. ak sa preukáže, že zhotoviteľ v rámci verejného obstarávania, ktorého výsledkom je uzatvorenie tejto rámcovej dohody predložil nepravdivé doklady alebo uviedol nepravdivé, neúplné alebo skreslené údaje,
4. ak zhotoviteľ zmení subdodávateľa bez predchádzajúceho súhlasu objednávateľa alebo zmení rozsah subdodávok oproti ponuke,
5. ak zhotoviteľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu na jeho majetok, ako aj vtedy, ak existuje dôvodná obava, že plnenie záväzkov zhotoviteľa v zmysle tejto rámcovej dohody je vážne ohrozené,
6. ak zhotoviteľ poruší povinnosti uvedené v Čl. II bod 2.3 rámcovej dohody, ak nenastanú okolnosti vylučujúce zodpovednosť v zmysle rovnakého ustanovenia v spojení s Čl. II bod 2.4 dohody a/alebo poruší povinnosti uvedené v Čl. VII bod 7.1, 7.2, 7.8, 7.12, 7.16, 7.17, 7.18, 7.21; v Čl. XI; v Čl. XIII bod 13.2 dohody,
7. ak zhotoviteľ opakovane nepotvrdí objednávku podľa Čl. II bod 2.5 rámcovej dohody,
8. ak je zhotoviteľ v omeškaní s termínom ukončenia samostatného diela uvedenom v konkrétnej objednávke o viac ako 30 (tridsať) dní,
9. ak zhotoviteľ neodstráni vady pri preberaní objektu alebo počas záručnej doby v termíne podľa Čl. IX bod 9.2, 9.6, 9.7, 9.8 rámcovej dohody, ak nebola písomne dohodnutá iná doba,
10. ak zhotoviteľ poruší povinnosť podľa Čl. II bod 2.1 tejto rámcovej dohody,
11. v ďalších prípadoch uvedených v tejto rámcovej dohode a/alebo ZVO.
12. V prípade nepodstatného porušenia tejto rámcovej dohody sú strany dohody oprávnené od tejto rámcovej dohody alebo objednávky odstúpiť po márnom uplynutí primeranej lehoty stanovenej v písomnej výzve druhej strane rámcovej dohody na odstránenie konania v rozpore s touto rámcovou dohodou, jej prílohami a právnymi predpismi, ako aj následkov takéhoto konania. Ak sa strany rámcovej dohody písomne nedohodnú inak, primeranou lehotou podľa predchádzajúcej vety je 10 (desať) kalendárnych dní.
13. V prípade, ak nastanú právne skutočnosti majúce za následok zmenu v právnom postavení zhotoviteľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene zhotoviteľa) alebo akákoľvek iná zmena majúca priamy vplyv na plnenie zo strany zhotoviteľa, je zhotoviteľ povinný oznámiť tieto skutočnosti objednávateľovi najneskôr do 10 (desať) kalendárnych dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo odstúpiť od tejto rámcovej dohody. Za akúkoľvek inú zmenu sa považuje aj zmena bankového spojenia zhotoviteľa, pričom k tejto informácii predloží aj potvrdenie príslušnej banky.
14. Odstúpenie od tejto rámcovej dohody a/alebo objednávky sa spravuje ustanoveniami § 344 a nasl. Obchodného zákonníka, pokiaľ táto rámcová dohoda neustanovuje inak. Odstúpenie musí mať písomnú formu, musí byť doručené druhej strane rámcovej dohody (ktorá svoju povinnosť porušila) a jeho účinky nastávajú dňom doručenia odstúpenia. Odstúpením od rámcovej dohody alebo objednávky sa táto zrušuje dňom doručenia odstúpenia druhej strane rámcovej dohody. Odstúpením od rámcovej dohody alebo objednávky nie je dotknuté právo na náhradu škody v plnej výške.
15. Objednávateľ je oprávnený vypovedať túto rámcovú dohodu písomnou výpoveďou bez udania dôvodu. Výpovedná lehota je 3 (tri) mesiace a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená zhotoviteľovi.
16. V prípade ukončenia tejto rámcovej dohody podľa tohto článku dochádza automaticky aj k ukončeniu vykonávania samostatného diela v zmysle príslušných objednávok zhotoviteľa, pokiaľ sa strany dohody písomne nedohodli inak.

**Článok XIII**

**Záverečné ustanovenia**

* 1. Strany dohody sa dohodli, že písomná komunikácia podľa tejto rámcovej dohody alebo v súvislosti s touto rámcovou dohodou sa bude doručovať doporučene poštou, kuriérom alebo osobne a v prípadoch stanovených touto rámcovou dohodou aj prostredníctvom e- mailu alebo telefonicky s následným písomným doplnením takejto komunikácie v lehote 3 (troch) pracovných dní. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty ,,adresát neznámy“ alebo ,,adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
  2. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto rámcovej dohody na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto rámcovej dohody bez predchádzajúceho písomného súhlasu objednávateľa.
  3. Práva a povinnosti strán dohody touto rámcovou dohodou neupravené sa riadia príslušnými ustanoveniami Obchodného zákonníka v platnom znení, ustanoveniami ZVO a ostatných všeobecne záväzných právnych predpisov platných a účinných v Slovenskej republike. Strany dohody sa dohodli, že v prípade vzniku sporov strán dohody týkajúcich sa tejto rámcovej dohody a jej aplikácie, ak sa ich nepodarí urovnať dohodou a jednou zo strán dohody je subjekt mimo územia Slovenskej republiky, je daný právny poriadok, právomoc a príslušnosť súdov Slovenskej republiky.
  4. Táto rámcová dohoda je vyhotovená v 5 (piatich) vyhotoveniach, z toho 3 (tri) sú určené pre objednávateľa a 2 (dva) pre zhotoviteľa.
  5. Strany dohody sa dohodli, že túto rámcovú dohodu je možné zmeniť len písomnými číslovanými dodatkami a dohoda o zrušení tejto rámcovej dohody musí byť písomná. Dodatok k tejto rámcovej dohode ako aj dohoda o zrušení tejto rámcovej dohody musia byť podpísané štatutárnymi zástupcami strán dohody, pričom podpisy musia byť na tej istej listine, v opačnom prípade sa má za to, že k uzatvoreniu dodatku k tejto rámcovej dohode alebo dohody o zrušení tejto rámcovej dohody nedošlo.
  6. Táto rámcová dohoda nadobúda platnosť dňom jej podpísania oprávnenými zástupcami oboch strán dohody a účinnosť dňom nasledujúcim po dni jej zverejnenia v Centrálnom registri zmlúv.
  7. Táto rámcová dohoda nezakladá priamo právo na plnenie predmetu tejto rámcovej dohody. Predmet tejto rámcovej dohody bude vždy realizovaný na základe písomných čiastkových objednávok vystavených v súlade s toto rámcovou dohodou.
  8. Strany dohody vyhlasujú, že sa s obsahom rámcovej dohody oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú svojím vlastnoručným podpisom.
  9. Neoddeliteľnými prílohami tejto rámcovej dohody sú Prílohy:

**Príloha č. 1** Oprava vozoviek v správe NDS, a. s., Časť [*doplní uchádzač v závislosti od toho, na ktorú časť predmetu zákazky predkladá ponuku*] – Veľkoplošné opravy – JEDNOTKOVÉ CENY

**Príloha č. 2** Oprava vozoviek v správe NDS, a. s., Časť [*doplní uchádzač v závislosti od toho, na ktorú časť predmetu zákazky predkladá ponuku*] – Lokálne opravy – JEDNOTKOVÉ CENY

**Príloha č. 3** Zoznam subdodávateľov a podiel subdodávok

**Príloha č. 4** Opis predmetu zákazky

**Príloha č. 5** Zoznam oprávnených osôb

**Príloha č. 6** Metodický pokyn Ministerstva dopravy a výstavby SR č. 19/2022, ktorým sa stanovuje mechanizmus úpravy ceny v dôsledku zmien nákladov pri projektoch opravy a údržby, výstavby, modernizácie a rekonštrukcie inžinierskych stavieb a budov

**Príloha č. 7** Tabuľka údajov o úpravách ceny v dôsledku zmien nákladov

1. Z hľadiska predmetu zákazky súčasťou tejto rámcovej dohody sú:
2. súťažné podklady
3. ponuka zhotoviteľa\*
4. ponúkané jednotkové ceny
5. budúce objednávky vystavené na základe tejto rámcovej dohody\*
6. schválené počiatočné skúšky a dokumentácia kvality
7. príručka kvality alebo kontrolný a skúšobný plán
8. harmonogram postupu a trvania prác \*

***Pozn. Neprikladajú sa ku každému vyhotoveniu rámcovej dohody, ale ich obsah je zmluvne záväzný, pokiaľ ho rámcová dohoda neupravuje***

V prípade, ak vysvetlenia súťažných podkladov menia alebo dopĺňajú ustanovenia rámcovej dohody, v takom prípade majú pred týmito ustanoveniami rámcovej dohody prednosť a platia vysvetlenia súťažných podkladov.

V ......................... dňa.............. V Bratislave, dňa ...................

Za zhotoviteľa: Za objednávateľa:

Odtlačok pečiatky: Odtlačok pečiatky:

.............................................. .............................................

Národná diaľničná spoločnosť, a.s.

**Ing. Filip Macháček**  predseda predstavenstva generálny riaditeľ

..............................................

Národná diaľničná spoločnosť, a.s.

**PhDr. Rastislav Droppa**

podpredseda predstavenstva

**Zhotoviteľ je povinný v návrhu Dohody uviesť (s presnými údajmi) všetky náležitosti právneho úkonu podľa vyššie uvedeného.**

V Bratislave dňa: ..................................

Príloha č. 1 k časti B.3 - JEDNOTKOVÉ CENY. Veľkoplošné opravy (*zároveň príloha č. 1 k Rámcovej*

*dohode)*:

pre Časť 1: Opravy vozoviek v správe SSÚD 1 Malacky

pre Časť 2: Opravy vozoviek v správe SSÚD 2 Bratislava

pre Časť 3: Opravy vozoviek v správe SSÚD 3 Trnava

pre Časť 4: Opravy vozoviek v správe SSÚR 1 Galanta

pre Časť 5: Opravy vozoviek v správe SSÚR 6 Čadca a SSÚD 6 Martin

pre Časť 6: Opravy vozoviek v správe SSÚD 8 Liptovský Mikuláš a SSÚD 9

Mengusovce

pre Časť 7: Opravy vozoviek v správe SSÚD 10 Beharovce a SSÚD 11 Prešov

pre Časť 8: Opravy vozoviek v správe SSÚR 2 Nová Baňa a SSÚR 3 Zvolen

Príloha č. 2 k časti B.3 - JEDNOTKOVÉ CENY. Lokálne opravy (*zároveň príloha č. 2 k Rámcovej*

*dohode)*:

pre Časť 1: Opravy vozoviek v správe SSÚD 1 Malacky

pre Časť 2: Opravy vozoviek v správe SSÚD 2 Bratislava

pre Časť 3: Opravy vozoviek v správe SSÚD 3 Trnava

pre Časť 4: Opravy vozoviek v správe SSÚR 1 Galanta

pre Časť 5: Opravy vozoviek v správe SSÚR 6 Čadca a SSÚD 6 Martin

pre Časť 6: Opravy vozoviek v správe SSÚD 8 Liptovský Mikuláš a SSÚD 9

Mengusovce

pre Časť 7: Opravy vozoviek v správe SSÚD 10 Beharovce a SSÚD 11 Prešov

pre Časť 8: Opravy vozoviek v správe SSÚR 2 Nová Baňa a SSÚR 3 Zvolen

Príloha č. 3 k časti B.3 - Zoznam oprávnených osôb (zároveň Príloha č. 5 k Rámcovej dohode)

Príloha č. 4 k časti B.3 - Zoznam subdodávateľov a podiel subdodávok (zároveň príloha č. 3

k Rámcovej dohode)

Príloha č. 5 k časti B.3 - Metodický pokyn Ministerstva dopravy a výstavby SR č. 19/2022, ktorým sa stanovuje mechanizmus úpravy ceny v dôsledku zmien nákladov pri projektoch opravy a údržby, výstavby, modernizácie a rekonštrukcie inžinierskych stavieb a budov (zároveň aj ako Príloha č. 6 k Rámcovej dohode)

Príloha č. 6 k časti B.3 - Tabuľka údajov o úpravách ceny v dôsledku zmien nákladov (zároveň aj ako

Príloha č. 7 k Rámcovej dohode)

**Súťažné podklady spracovala:**

**Ing. Elena Závodská**

osoba zodpovedná za spracovanie

súťažných podkladov

**Súťažné podklady schválil:**

**Ing. Filip Macháček**

predseda predstavenstva

a generálny riaditeľ

**PhDr. Rastislav Droppa**

podpredseda predstavenstva

a prevádzkový riaditeľ

1. Zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. [↑](#footnote-ref-2)